title: Mohawkit

text: Ranskan kuningas Henrik IV päätti maansa sisällissodan päättymisen kunniaksi hankkia uusia siirtomaita Pohjois-Amerikasta. Kuninkaallisen määräyksen alla Samuel de Champlain purjehti Huhtikuussa 1603 Tadoussaciin, joka oli ranskalaisten perustama kauppa-asema Saguenayn ja Saint Lawrencen yhtymäkohdassa nykyisessä Kanadassa. Tadoussecin lähialueilla Champlain liittoutui paikallisten huron-intiaanien kanssa, jotka tunsivat seudun ja toimivat oppaina. Tutkimusmatkat veivät ylös St. Lawrencea ja sen sivujokia ja johtivat paikkaan, joka sai nimekseen Quebec. Tämä tapahtui 8.7.1608 ja päivästä tuli Kanadan syntymäpäivä.


title: Mohawkit

text:
Huron-liittolaisineen Champlain ja hänen miehensä kohdistivat retkensä sisämaahan, jossa he laajoilla metsäalueilla joutuivat kosketuksiin mohawkien kanssa. Tuliaseisiin perehtymättömät mohawkit säikähtivät ranskalaisten yhteislaukausta ja pakenivat. Seuraavien vuosien aikana syntyneissä monissa yhteenotoissa ranskalaiset ja huronit pitivät yhtä irokeesien liittokunnan joukkoja vastaan.
Uusi manner kiinnosti myös hollantilaisia, jotka purjehtivat Hudsonjoelle vuonna 1609. Tuolloin navigaattori Henry Hudson avasi kauppasuhteet Hudsonin ylintä jokilaaksoa asuttavien mahicanien kanssa. Henry Vogeut Amsterdamista jatkoi Hudsonin jäljillä, ja sopi alkavasta turkiskaupasta venäläisten kanssa. Ranskalaisen turkiskaupan ulkopuolelle jääneet mohawkit pyrkivät avaamaan kauppasuhteet Hudsonjoen hollantilaisiin, mutta mahicanit halusivat säilyttää yksinoikeutensa kaupankäyntiin Hollannin kanssa.


title: Mohawkit

text: Mahicanien vaatiessa maittensa läpi kulkevilta mohawkeilta veroa puhkesivat näiden kahden kansan vanhat vihamielisyydet. Hollantilaisten kauppa-asema Fort Nassau jäi sotivien intiaanien ja tulvivan Hudsonjoen armoilla. Osa hollantilaisista asettui vuoden 1626 aikana puolustamaan mahicaneja, mutta heidän saatuaan surmansa mohawkien väijytyksessä hollantilaiset päätyivät pysymään puolueettomina.


title: Mohawkit

text:
Sota päättyi 1628 mohawkien voittoon mahicanien paetessa Hudsonjoen itäpuolelle. 1630-luvulla Uusien-Alankomaiden kuvernööri Peter Minuit solmi pitävän rauhan mohawkeihin, joista tuli hollantilaisten tärkein kauppakumppani Hudsonin alueen turkiskaupassa. Samanaikaisesti mohawkit halusivat rakentaa ystävälliset suhteet myös Uuteen Ranskaan, mutta epäonnistuivat.
1600-luvun alkuvuosina myös britit aloittivat siirtolaisasutuksensa Pohjois-Amerikan itärannikolla. Heidän Uusi-Englantinsa levisi Plymouthiin, nykyisen Massachusettsin alueelle, jossa Isorokko oli verottanut saaren intiaaniväestöä englantilaisten tieltä.


title: Mohawkit

text: Vuonna 1629 britit valtasivat Quebecin. Valtauksella oli huomattava merkitys irokeesien yhdistyneille kansakunnille, sillä paikalliset pienet algonkinkieliset heimot jäivät vaille ranskalaisten suojaa. Mohawkit liittolaisineen käyttivät tilannetta hyväkseen ja hyökkäsivät näiden kyliin. Vaikka ranskalaiset saivatkin Quebecin takaisin, heidän asemansa oli heikentynyt.


title: Mohawkit

text: Kiihtyneen turkiskaupan seurauksena mohawkit metsästivät omat pyyntimaansa tyhjiksi 1630-luvun aikana. Tämä johti aluksi mohawkien lisääntyvään sissisotaan St.Lawrencejoella, jossa he ryöstivät turkiksia ja tukkivat vesiliikenteen Huronjärvelle. Seuraavan vuosikymmenen vaihteessa tilanne muuttui "majavasodiksi", jossa mohawkit ja muut irokeesiliiton heimot alkoivat laajentaa metsästysmaitaan naapurikansojen alueille. Mohawkit pyrkivät aluksi lähestymään Ranskan vahvimpia liittolaisia huroneita diplomatian keinoin ja pyysivät lupaa metsästää näiden mailla. Huronit eivät suostuneet pyyntöön, ja huononsivat näin kansojen keskinäisiä välejä.


title: Mohawkit

text: Vuosien 1638 - 1663 välillä mohawkit osallistuivat useiden irokeesin-kielisten kansojen tuhoamiseen Suurten järvien itäpuolella. Vuonna 1638 irokeesiliiton soturit hyökkäsivät läntisessä New Yorkissa asuvien wenrojen kyliin. Isorokon jäljiltä heikentyneet wenrot pakenivat huronien ja attiwendaronkien luokse.


title: Mohawkit

text: Hollantilaisten ja brittien mukana kehittynyt kiihtyvä asevarustelu lisäsi mohawkien sotaintoa ja vuonna 1640 he hyökkäsivät Uutta Ranskaa vastaan liittolaistensa tukemina. Ranskalaiset rakensivat lisää linnakkeita ja koettivat suojella asutustaan. Ranskaa tukevat huronit pystyivät aluksi vastaamaan irokeesien sotatoimiin, mutta 1640-luvun vaihteessa eurooppalaisten tuomat isorokkoepidemiat heikensivät lähes puolella huronien rivistöjä.


title: Mohawkit

text: Vuonna 1647 mohawkit ja muut irokeesit aloittivat hyökkäykset huronien kyliin. Sodankäynnin taustalla oli irokeesiliiton tekemä päätös tuhota jokainen heimo, jota se epäili Uuden-Ranskan nykyiseksi tai tulevaksi liittolaiseksi. Huronit eivät kyenneet vastaamaan iskuihin. Järjestelmällisesti irokeesit tuhosivat kylän toisensa jälkeen, ja hävittivät samalla kylien yhteydessä olevat ranskalaisten lähetysasemat. Irokeesiarmeija käsitti lähes 2000 mohawkia ja senecaa, ja heillä oli vähintään 400 kauppatavarana hankittua muskettia. Huronit eivät itse olleet onnistuneet avaamaan asekauppaa ranskalaisten kanssa, koska näiden asettama hinta musketista oli liian korkea.


title: Mohawkit

text: Huronien tuho romahdutti ranskalaisten herruuden turkiskaupassa. Irokeesit jatkoivat iskujaan 1650-luvun alussa ja polttivat kulkutautien heikentämien tionontatien kylät Huron-järven etelärannalla. Jo seuraavana vuonna irokeesit tuhosivat attiwendarokit, jotka olivat pysytelleet erossa irokeesien ja huronien riidoista. Talvella 1651- 1652 hollantilaisten rohkaisemat mohawkit hyökkäsivät susquehannockien kyliin, mutta Uuden Ruotsin aseistamat susquehannockit torjuivat hyökkäykset ja aiheuttivat mohawkeille tuntuvia menetyksiä. Vuosina 1654 - 1656 irokeesit kävivät kaksivuotisen sodan erieitä vastaan. Asekaupan ulkopuolelle jääneet eriet ja heihin liittyneet huronien pakolaiset eivät luopuneet kylistään helposti ja irokeesiliiton soturit kokivat tuntuvia menetyksiä ennen kuin sota oli ohi.


title: Mohawkit

text: Vaikka irokeesit solmivat hetkellisen rauhan ranskalaisten kanssa, aselepoa ei jatkunut pitkään. Ranskalaiset kärsivät siirtolaisten vähäisyydestä, sillä vuonna 1660 koko Uuden-Ranskan muonavahvuus oli vain 2300 henkeä, ellei intiaaniliittolaisia laskettu mukaan. Irokeesien liittokunta käsitti tuolloin arviolta 10 000 jäsentä. Mohawkit ahdistelivat Uuden Ranskan asutuksia sillä seurauksella, että Ranskasta lähetettiin jalkaväkirykmentti pelastamaan maanmiehensä julmalta kohtalolta. Apuvoimat tuhosivat mohawkien kylät vuonna 1666. Vuotta myöhemmin irokeesit suostuivat aselepoon, jonka tuloksena solmittiin noin 10 vuotta kestänyt rauha. Vuonna 1676 mohawkit osallistuivat Kuningas Philipin sotaan brittien kanssa tehdyssä sopimusliitossa (Covenant chain), ja tukahduttivat algonkin-kielisten intiaanien aloittaman suuren kapinan.


title: Mohawkit

text: Mohawkit ja muut irokeesit käänsivät sotaisuutensa eteläisiin ja läntisiin intiaanikansoihin ja karkottivat muun muassa Ohion jokilaakson heimot pois mailtaan. Vuonna 1684 irokeesit iskivät miamien ja illinoisien kyliin. Sotatila kesti seuraavan vuosisadan alkuun. Tuona aikana Uusi Ranska osoitti vaarallisuutensa, ja lähetti algonkin-kieliset intiaaniliittolaisensa suojaamaan ranskalaisten marssivia rykmenttejä. Yhdistetyt ranskalaisten ja algonkinien joukot tunkeutuivat irokeesien paaluvarustettuihin kyliin, ja vahva irokeesien sotilasliitto alkoi murentua. Yksistään taistelut kaatoivat suuret määrät irokeeseja ja monet pakoon päässeistä nääntyivät myöhemmin nälkään tai viluun. Vuonna 1701 irokeesit solmivat rauhan ranskalaisten kanssa.


title: Mohawkit

text: Jesuiittojen periksiantamattoman käännöstyön seurauksena osa mohawkeista kääntyi kristinuskoon 1700-luvun alkupuolella. Käännytystyö jätti jälkensä irokeesiliittoon, jonka poliittinen toiminta ei enää palautunut ennalleen. Monet katolisen uskon omaksuneet mohawkit siirtyivät Kanadaan, jossa ystävystyivät ranskalaisten kanssa. 1700-luvun puoliväliin mennessä katolisten irokeesien määrä oli 3500 henkeä.


title: Mohawkit

text: Kuudenneksi kansaksi irokeesien liittokuntaan vuonna 1722 liittyneet tuscarorat eivät kyenneet täyttämään mohawkien paikkaa. Vaikka irokeesiliitto laajensi asumuksiaan etelään, heidän valtansa oli kadonnut. 1760-luvulla liittokunta repeili, ja irokeeseja taisteli sekä brittien että ranskalaisten puolella. Mohawkien keskuudessa avioliittonsa kautta suureen arvostukseen noussut sir William Johnson lisäsi mohawkien brittimielisyyttä, mutta Yhdysvaltain vapaussota horjutti irokeesiliittoa uudelleen, ja se menetti yhtenäisyytensä vuosikymmenien ajaksi.


title: Mohawkit

text: Kuuluisin mohawkien päälliköistä oli Thayendanagea, joka tunnettiin parhaiten englanninkielisellä nimellä Joseph Brant. Vapaussodassa hän johti irokeesit brittien puolella. Hän toimi myös kielenkääntäjänä, kun Raamattua käännettiin mohawkien kielelle, ja vieraili Englannissa Yrjö III:n hovissa. Myöhemmin Brant palveli brittiarmeijassa everstinä. Hän johti mohawkeja, senecoja, onondagoja ja cayugoja näiden tehdessä hyökkäyksiä New Yorkin ja Pennsylvanian valkoista asutusta vastaan. Irokeesiliiton oneidat ja tuscarorat eivät totelleet Brantin komentoja vaan liittyivät vapaustaistelijoiden riveihin muita irokeeseja ja englantilaisia vastaan.


title: Mohawkit

text: Vapaussodan tauottua Brant puhui monissa tilaisuuksissa irokeesien puolesta ja vieraili erikielisten heimojen keskuudessa puhumassa uudesta liitosta. Hänen tarkoituksenaan oli yhdistää kaikki intiaanit yhdeksi suureksi kansakunnaksi, joka pystyisi estämään Yhdysvaltain leviämisen. Hän pyysi myös brittien apua hankkeensa taakse. Mutta englantilaiset eivät halunneet sotaa Yhdysvaltoja vastaan. Myös suurin osa irokeeseista oli rauhan kannalla, samoin muut heimot. 1700-luvun loppuun mennessä irokeesien maa-alueet Yhdysvaltain puolella siirtyivät valkoisille omistajille. Brant mohawkeineen siirtyi Kanadaan ja suurin osa irokeeseista seurasi heitä.


title: Mohawkit

text: Montrealissa vuonna 1779 perustettu turkiskauppaa harjoittava North West company värväsi palvelukseensa paljon katolisia mohawkeja. Useat heistä ryhtyivät metsästäjiksi kaukana alkuperäisiltä alueiltaan. Osa mohawkeista päätyi kauppiaiksi. Kun suurta rautatiesiltaa rakennettiin St. Lawrence-joen ylitse, palkattiin sillanrakentajiksi useita mohawkeja heidän huimapäisyytensä vuoksi. Myöhemmin 1900-luvulla mohawkit kunnostautuivat terästeollisuudessa ja eritoten pilvenpiirtäjien rakennusryhmissä. Heidän panoksensa oli merkittävä mm. Empire State Buildingin ja World Trade Centerin valmistumisessa. Kun Trade Centerin tornit sortuivat vuoden 2001 syyskuussa, mohawkien jälkeläiset palasivat purkamaan esi-isiensä kätten töitä.


title: Mohawkit

text: Vuonna 1990 mohawkit saivat maailmanlaajuista huomiota toimimalla alkuunpanijoina Quebecissa sattuneessa Okan kriisissä. Okan pikkukaupungin hallinnon julkistama suunnitelmansa laajentaa paikallisen golf-seuran alueita läheiseen mäntymetsään, ei miellyttänyt "Kanehsatake"-mohawkeja, jotka katsoivat metsän kuuluvan itselleen. Lisäksi alueella sijaitsi heidän vanha hautausmaansa. Kun mohawkien protesteihin ei suhtauduttu vakavasti he asettivat tiesulkuja estämään hakkuuryhmien pääsyn pyhille mailleen.


title: Mohawkit

text: Okan kunnanjohtajat kääntyivät Kanadan hallituksen puoleen, joka lähetti yli 100 poliisia murtamaan mohawkien barrikadit. Hyökkäys suoritettiin heinäkuun 11. päivänä 1990. Poliisit odottivat helppoa operaatiota ja luottivat varhain aamulla käynnistetyn yllätyshyökkäyksen psykologiseen vaikutukseen. Mohawkit turvautuivat aseisiin ja vastasivat tulitukseen. Tämä sai poliisit turvautumaan painekäsikranaatteihin ja kyynelkaasuun. Äkillinen tuuli painoi kyynelkaasun takaisin hyökkääjien silmiin, ja yhteenotto päättyi ilman lopullista ratkaisua.


title: Mohawkit

text: Poliisit moninkertaistivat voimansa ja piirittivät joka puolelta mohawkien barrikadit. Etelä-Montrealin "Kahnawake"-mohawkit miehittivät Montrealista St.Lawrence-joen yli etelään johtavan Mercier-sillan ja uhkasivat räjäyttää sen mikäli poliisi uudistaisi hyökkäyksensä. Siltaa käytti päivittäin noin 70 000 esikaupunkilaista, joten räjäytyskohde oli kaupungille elintärkeä.


title: Mohawkit

text: Kanadan hallitus suunnitteli suuren sotilasoperaation, johon osallistui kaikkiaan yli 4000 sotilasta. Armeija käytti aseenaan psykologista sodankäyntiä. Matalalla lentäviä suihkukoneita lensi yli mohawkien barrikadien ja tankkeja, panssaroituja joukkojenkuljetusautoja ja muuta raskasta kalustoa oli sijoitettu näkyvään riviin herättämään pelkoa. Mohawkit vastasivat psykologiseen sodankäyntiin erikoisella tavalla. He maalasivat tyhjiä kenkälaatikoita mustiksi, sitoivat ne selkäänsä ja kiipeilivät Mercier-sillan palkkirakenteilla antaen kuvan, että he olivat valmiit sillan räjäyttämiseen. Kanadan armeija ei uskaltanut aloittaa hyökkäystä.


title: Mohawkit

text: Okan kriisi päättyi syyskuun lopulla kestettyään 78 päivää. Golf-kentän laajennustyöt lopetettiin ja mohawkit saivat pitää alueen. Kanadalle kriisi tuli kalliiksi ja sai maan solidaarisuustoiminnan heräämään eri puolilla maata. Okan kriisi osoitti, että myös vähemmistöryhmillä oli mahdollisuus saada tahtonsa läpi. Eräs kriisin haittavaikutuksia oli rautateihin ja siltoihin suunnattujen sabotaasiiskujen lisääntyminen.


title: Mohawkit

text: Nykyään yli puolet irokeeseista on mohawkeja. Heitä asuu yksinomaan Kanadassa noin 30 000 ja Yhdysvaltain puolella lähes 20 000. Vaikka suuri osa heistä polveutuu valkoisista, niin oma kieli ei ole kadonnut. Vuonna 1993 uuden ajan kasinotoimintaa ja vanhoja perinteisiä arvoja puolustavat mohawkien ryhmät riitaantuivat. Jälkimmäinen ryhmä osti maata Mohawkjoen rannalta New Yorkissa ja perusti Kanatsiohareken kommuunin. Sen asukkaat puhuvat mohawkia, pitävät traditionaalisia seremonioita ja harjoittavat perinteistä maanviljelyä, erilaisia käsitöitä sekä majoitustoimintaa. Myöhemmin vanhaa kulttuuria on elvytetty muidenkin mohawkien keskuudessa ja irokeesien liittokunnan perinteinen yhtenäisyys on palautettu. Päällikköjen neuvosto vastaa kahdeksan tämänhetkisen mohawk-kommuunin poliittisista, sosiaalisista ja kulttuurillisista asioista.


title: Mohawkit

text: Irokeesien liittokunnan sisällä mohawkin tunnettiin "Itäisen oven vartijoina" heidän maantieteellisen sijaintinsa mukaan St. Lawrencen jokilaaksossa. Mohawkit olivat liittokunnan alkuperäisiä jäseniä. Liittoon kuuluivat heidän lisäkseen senecat, oneidat, onondagat ja cayugat, ja siihen 1700-luvulla liittyneet tuscarorat. Liiton perustamisen ajankohta jakaa tutkijoiden mielipiteet, mutta useimpien arvioiden mukaan liitto astui voimaan vuoden 1570 paikkeilla.


title: Mohawkit

text: Irokeesiliiton tarkoitus oli alun perin rauhan levittäminen, mutta käytännössä tämä ei onnistunut. Eurooppalaisten mukana tullut asekauppa muutti irokeesien mielikuvaa sodan ja rauhan asioista ja liitosta muotoutui vahva sotilasliitto, joka murskasi alleen naapurinsa yksi toisensa jälkeen. Mohawkit ja senecat muodostivat liittokunnan "ylähuoneen", joka pääasiallisesti vastasi sodankäynnistä. Mohawkien osuus liitossa korostui heidän hankkimiensa tuliaseiden seurauksena.


title: Mohawkit

text: Mohawkit asustivat muiden irokeesien tavoin pitkissä taloissa, joissa oli pystysuorat seinät ja korkealla oleva kupolikatto. Näissä rakennuksissa asui useita perheitä, parhaimmillaan niihin mahtui yöpymään kuutisenkymmentä ihmistä. Metsästys- ja muilla retkillä käytettiin kartiomaista kotaa.


title: Mohawkit

text: Mohawk-miehet vastasivat metsästyksestä, kaupankäynnistä ja sotimisesta. Naiset hoitivat maata,kotia ja omaisuutta. Naisilla oli kuitenkin myös suuri merkitys irokeesiliiton tärkeissä päätöksissä. Vaikka miehet edustivatkin irokeesien liittokuntaa suuressa neuvostossa, niin naiset vastaavasti pääsivät päättämään äänestyksillä siitä, keitä neuvostoon mistäkin heimosta valittiin. Liittokuntaa johti viidenkymmenen päällikön neuvosto. Heimoneuvoston jäsenet eivät edustaneet omia heimojaan, vaan klaaneja, joita useimmat intiaanit itärannikolla käyttivät. Klaanien johtava nainen oli monesti päällikön vertaisessa asemassa ja kirjallisuudessa onkin usein mainittu irokeesinaisten vahva asema.


title: Mohawkit

text: Mohawk-miehet tatuoivat ja maalasivat joskus sekä kasvonsa että vartalonsa heimon tunnusmerkkien mukaisesti. Lisäksi hiukset nypittiin sotaan lähdettäessä lukuun ottamatta scalppitöyhtöä, joka yleisen tavan mukaan jätettiin keskipäähän. Naiset kantoivat pitkiä hiuksia paitsi suruaikana, jolloin hiukset leikattiin lyhyiksi. Joskus naiset kantoivat hiuksissaan kauniista helmistä tehtyä tiaraa, mutta tatuointeja he eivät ottaneet.


title: Mohawkit

text: Mohawkien jumala oli irokeesikansojen tavoin Orenda. Tämä uskonto sisälsi uskomuksen, että hengillä ja luonnolla oli oma sielunsa, joka pyrittiin ottamaan huomioon kaikessa. Maaäitiä palvottiin ja maanviljelyyn liittyi useita mystisiä riittejä.


title: Mohawkit

text: Vapaa-aikoinaan mohawkit harrastivat erilaisia pelejä, joista kuuluisin on lacrosse. Myös naiset ja lapset opettelivat pelin. Yleensä kummankin sukupuolen kesken fyysinen suorituskyky oli korkealle arvostettu.


title: Täpläkutsa

text: Täpläkutsa eli suoankerias ("Monopterus albus") on muodoltaan käärmemäinen, suomuton kala, jolla ei ole rinta- eikä vatsaeviä mutta jonka selkä- ja peräevät ovat pitkät. Pyrstöosa on voimakkaasti kapeneva. Täpäkutsan kidusaukot ovat sulautuneet yhdeksi raoksi ruumiin alapuolella. Kidukset ovat pienet, mutta kala pystyy hengittämään happea ilmasta suun suonikkaiden limakalvojen avulla. Aikuiset kalat ovat yleensä 25-40 cm:n pituisia, joskus lähes metrin.


title: Täpläkutsa

text: Lajin luontainen levinneisyysalue ulottuu Japanista ja Pohjois-Kiinasta Thaimaahan ja Burmaan. Se viihtyy seisovissa vesissä kuten lammissa ja riisipelloilla ja voi tarvittaessa kaivautua mutaan, jos sen kotivesistö kuivuu kuivana kautena. Täpläkutsa on ruokakala ja paikoin kaupallisesti tärkeä. Laji on levinnyt luontoon myös Yhdysvalloissa.


title: Täpläkutsa

text: Kudun aikana koiras puhaltaa veden pintaan syljestään vaahtopesän, johon naaras laskee mädin. Koiras vahtii vaahtopesää kunnes poikaset kuoriutuvat.


title: Aliohjautuminen

text:
Aliohjautuminen on tilanne jossa auto kääntyy loivemmin kuin etupyörien kääntökulma edellyttäisi. Nopeuden kasvaessa aliohjautuvuus yleensä kasvaa, joten ajettaessa mutkaan nopeammin täytyy myös rattia kääntää enemmän. Aliohjautuva auto pyrkii puskemaan suoraan ulos mutkasta, joten aliohjautumista kutsutaan myös "puskemiseksi".
Nykytekniikalla tätä ajamista ja turvallisuutta haittaavaa ilmiötä pyritään estämään varustamalla ajoneuvoja ajonvakautusjärjestelmillä. Aliohjautumisen vastakohta on yliohjautuminen. Tavallisesti autot pyritään tekemään hieman aliohjaaviksi, koska aliohjaavaa autoa on helpompi hallita kuin yliohjaavaa.


title: William Carlos Williams

text: William Carlos Williams (17. syyskuuta 1883 – 4. maaliskuuta 1963) oli yhdysvaltalainen runoilija, jonka tuotanto liittyy läheisesti modernismiin ja imagismiin.


title: William Carlos Williams

text: New Jerseyssä syntyneen Williamsin isä oli englantilainen maahanmuuttaja ja äiti Puerto Ricolta. Tuleva runoilija opiskeli kotimaansa lisäksi Genevessä ja Pariisissa.


title: William Carlos Williams

text: Williams hoiti runoilijanuransa ohella lääkärin työtä Rutherfordissa vuoteen 1951 saakka. Hänen oma terveytensä alkoi heiketä 1940-luvulla kärsityn sydänkohtauksen seurauksena, ja seuraavalla vuosikymmenellä hän oli lyhyesti laitoshoidossa masennuksesta. Williams kuoli Rutherfordissa 79-vuotiaana.


title: William Carlos Williams

text: Williamsille myönnettiin toukokuussa 1963 postuumi Pulitzer-palkinto runokokoelmasta "Pictures from Brueghel and Other Poems". Runojen lisäksi Williamsin tuotantoon kuuluu muun muassa sekalaista proosaa, novelleja ja omaelämäkertateos.


title: William Carlos Williams

text: Williams oli opettaja ja merkittävä esikuva ainakin Allen Ginsbergille.


title: Kovemmat kädet

text: Kovemmat kädet on PMMP-yhtyeen toinen albumi, joka julkaistiin 9. maaliskuuta 2005. Siitä on tehty myös niin sanottu ”kumipainos”, jolta löytyy uusi, myös saman vuoden Kesäkumi-kappale ”Kumivirsi” ja coverversio Noitalinna huraa! -yhtyeen kappaleesta ”Pikkuveli”. Kumipainoksella on myös kappaleiden ”Päiväkoti” ja ”Matkalaulu” musiikkivideot.


title: Kovemmat kädet

text: Albumilta julkaistiin ensimmäisenä singlenä ”Päiväkoti”, jolle on tehty myös musiikkivideo. Toisena singlenä julkaistiin "Oo siellä jossain mun", josta tuli suuri hitti. Kolmas oli "Matkalaulu", jolle PMMP on tehnyt itse musiikkivideon. Neljäs single oli "Pikkuveli", jolle on myös musiikkivideo. Kolmea viimeisintä singleä ei julkaistu myyntiin.


title: Kovemmat kädet

text: Albumin alkuperäinen versio oli Suomen virallisella albumilistalla parhaimmillaan sijalla #5 ja kumipainos sijalla #2. "Kovemmat kädet" pysyi Suomen albumilistalla yhteensä 57 viikkoa, ja sitä on myyty yli 80 000 kappaletta, mikä tekee siitä PMMP:n ylivoimaisesti myydyimmän albumin. Vuoteen 2006 mennessä se oli myynyt tuplaplatinalevyyn oikeuttavan määrän. Elokuussa 2012 albumi ylitti 100 000 kappaleen myynnin rajann.


title: Kovemmat kädet

text: "Sue"-lehti valitsi vuonna 2009 "Kovemmat kädet" 2000-luvun ensikymmenen toiseksi parhaaksi kotimaiseksi albumiksi "Kauko Röyhkä & Riku Mattila" -albumin jälkeen.


title: Leskiäidin tyttäret

text: Leskiäidin tyttäret on PMMP:n kolmas studioalbumi, joka julkaistiin 15. marraskuuta 2006. Se myi julkaisupäivänään platinalevyyn oikeuttavat yli 30 000 kappaletta. Albumi pysyi Suomen virallisen listan ensimmäisellä sijalla kaksi viikkoa ja listan kärkituntumassa 11 viikkoa. Yhteensä se pysyi listalla 28 viikkoa. Albumi julkaistiin CD:n lisäksi myös vinyyliformaatissa.


title: Leskiäidin tyttäret

text: Albumi palkittiin vuoden 2006 Emma-gaalassa parhaana pop-albumina ja vuoden albumina. "Sue"-lehti valitsi albumin 2000-luvun ensikymmenen kahdeksanneksi parhaaksi kotimaiseksi albumiksi vuonna 2009.


title: MCCUU

text: MCCUU (Marine Corps Combat Utility Uniform) on yhdysvaltain merijalkaväen uusin taisteluasu, joka otettiin käyttöön vuonna 2002. Siinä käytetään uusinta "digikuviointi"-tyyppiä nimeltä MARPAT (Marine Disruptive Pattern), jota kehitettiin alun perin kolmena eri kuviona. Ne ovat "Desert" (aavikko), "Woodland" (metsä) ja "Urban" (kaupunki). Näistä urban-kuviointia ei kuitenkaan ole otettu käyttöön ja hyväksytty viralliseksi taisteluasuksi.


title: Martinniemen rautatieasema

text: Martinniemen rautatieasema () oli rautatieasema Suomen rataverkkoon kuuluneella sivurataosuudella . Liikennepaikka sijaitsi Pohjois-Pohjanmaalla Haukiputaan kunnan Martinniemen kylässä, noin kuuden kilometrin päässä Haukiputaan rautatieasemalta. Asema palveli pääasiassa Martinniemen Saha Oy:n kuljetuksia. Liikennepaikka avattiin rautatien valmistuttua 1938 ja se oli käytössä vuoteen 1986 saakka, jolloin liikenne päättyi. Martinniemen liikennepaikka lakkautettiin 1. tammikuuta 1990 yhdessä rataosan kanssa, ja ratapiha purettiin 1999.


title: Martinniemen rautatieasema

text: Asemarakennuksena Martinniemessä toimi Rovaniemen radalta siirretty vahtitupa. Asemarakennus on purettu.


title: Martinniemen rautatieasema

text: Vuosina 1938–1956 Martinniemessä oli myös henkilöliikennettä, parhaimmillaan sieltä oli suoria moottorijunayhteyksiä Ouluun. Henkilöliikenne kuitenkin lakkautettiin kannattamattomana 25. kesäkuuta 1956.


title: Martinniemen rautatieasema

text: Henkilöliikenteen päättymisen jälkeen asema palveli ainoastaan Martinniemen Saha Oy:n tavarakuljetuksia. Sahalla oli loppuvuosina oma vaihtotyöhön tarkoitettu pienveturi, jolla yhtiö hoiti tehdasalueen sisäiset vaihtotyöt. Valtionrautateiden vaihtotyömiehistö hoiti vaihtotyöt Martinniemessä.


title: Jan Erola

text: Jan Erola (s. 20. marraskuuta 1969 Lontoo, Britannia) on viestintätoimisto Kravat Oy:n toimitusjohtaja ja omistaja. Vuosina 2016–2017 hän toimi myös Helsingin kirjamessujen sivutoimisena ohjelmajohtajana. Vuonna 2017 messuilla vieraili muun muassa kirjailija Dan Brown, ja kävijämäärä nousi yli 84000:n, joka oli uusi ennätys.


title: Jan Erola

text: Kravat suunnitellut ja julkaissut ammatillisen verkostoitumisohjelmiston HookedOnin. Erola on mukana järjestämässä terveyteen ja urheiluun keskittyvää startup-tapahtuman SMASHiä Helsingissä ja Lontoossa.


title: Jan Erola

text: Ennen viestintäyrittäjäksi ryhtymistä Erola on toiminut Yellow Film & TV -konsernin viestintä- ja markkinointipäällikkönä, jolloin hän vastasi muun muassa elokuvien Härmä ja Rouva Presidentti viestinnästä.


title: Jan Erola

text: Hän työskenteli neljä vuotta johtavana viestinnän asiantuntijana viestintätoimisto Kreabissa Helsingissä ja Lontoossa .


title: Jan Erola

text: Vuosina 2004–2009 Erola työskenteli kustannuspäällikkönä Gummeruksen Ajatus Kirjat -kustantamossa. Hän toimi myöhemmin Helsinki-kirjat Oy:n kustantajana ja toimitusjohtajana. sekä Kustannusosakeyhtiö Paasilinnan kustannus- ja viestintäpäällikköinä.


title: Jan Erola

text:
Erolalla on Kalle Isokallion kanssa podcast Äreat Vanhat Äijät (ÄVÄ) Ilta-Sanomissa . Markkinointivaikuttaja
Jussi Liimataisen kanssa Erolalla on markkinointia ja viestintää puiva podcast Vatkain Kieku-palvelussa.


title: Jan Erola

text:
Hän työskennellyt Ylioppilaslehdessä toimittajana ja päätoimittajana sekä toimittajana Iltalehdessä, Helsingin Sanomissa ja Talouselämässä. Televisiossa hän on esiintynyt vuodesta 2000 lähtien YLE TV1:n "Jälkiviisaat"-ohjelman keskustelijana sekä TV1:n keskusteluohjelma "Kirvesmiesten" vetäjänä yhdessä Jaakko Lyytisen kanssa. TV2:n keskusteluohjelmassa "Tuomio" hän esiintyi toisella tuotantokaudella yhdessä muun muassa Johanna Korhosen ja Tapio Liinojan kanssa. Syksyllä 2009 Erola juonsi YLE Radio 1:n politiikkaan keskittyvää, viikottaista "Ajankohtainen Ykkönen" -ohjelmaa.
Erola on kirjoittanut kolumneja muun muassa Suomen Kuvalehteen, Helsingin Sanomiin, Metroon, Valittuihin Paloihin, ET-lehteen ja Ylen Radiomafiaan.
Jan Erola on koulutukseltaan valtiotieteiden maisteri, pääaineena poliittinen historia Helsingin yliopistossa. Erola laulaa Punatähdet-yhtyeessä taiteilijanimellä Aatos Punanen. Hän harrastaa myös Mini-autoilua.


title: Jan Erola

text: Erola on valittu City-lehden Vuoden kirjavaikuttajaksi vuonna 2007. Hän on vuodesta toiminut 2014 järjestetyn Maunulan Musaa & Makkaraa -tapahtuman ohjelmatuottaja. Erola on myös ollut vuodesta 2014 mukana järjestämässä Raate-historiatapahtumaa Suomussalmella.


title: Jan Erola

text: Jan Erola on naimisissa Anne Moilasen kanssa.


title: Vesikives

text: Vesikives eli hydroseele on nestekertymä kivespussin sisällä. Potilas huomaa sen yleensä kookkaana, pehmeänä pattina suurentuneessa kivespussissa. Sairauteen saattaa liittyä kipua ja painontunteita.


title: Vesikives

text: Vesikives voi olla synnynnäinen tai kehittyä jälkikäteen. Jos se aiheuttaa haittaa, mahdollinen hoitomuoto on leikkaus. Kivespussissa saattaa leikkauksen jälkeen esiintyä jonkin asteista kipua ja turvonneisuutta.


title: Vesikives

text: Vesikivekselle on erilaisia syitä, esimerkiksi tulehdus, vamman jälkitila tai kiveksen kasvain. Se on todettavissa tunnustelulla ja läpivalaisulla.


title: Madagaskarin lippu

text: Madagaskarin lippu on Madagaskarin kansallistunnus vaakunan, moton ja kansallislaulun ohella. Se otettiin käyttöön 14. lokakuuta 1958 kaksi vuotta ennen Madagaskarin itsenäistymistä Ranskan alaisuudesta.


title: Madagaskarin lippu

text: Värit Madagaskarin lipussa kertovat maan historiasta, itsenäisyystaistelusta ja perinteisistä yhteiskuntaluokista. Punainen ja valkoinen olivat Ranskalle vuonna 1896 antautuneen Merinan kuningaskunnan värit. Ne olivat käytössä Merinan viimeisen kuningattaren, Ranavalona III:n lipussa.


title: Metronome

text: Metronome () on japanilainen yhtye. Sitä kuvataan usein teknopunk-yhtyeeksi, mutta musiikissa on vaikutteita myös pop- ja rock-musiikista. Metronome kirjoitetaan pienellä alkukirjaimella mikäli se ei aloita lausetta. Metronome on "indie-bändi", jonka suosio pohjautuu Tokiossa pieneen, mutta uskolliseen faniporukkaan ja faneihin ympäri maailmaa. Yhtye on julkaissut yhteensä 16 albumia ja singleä.Metronomen kakkoskitaristi Fukusuke vie eteenpäin omaa projektiaan nimeltä ADAPTER, jonka kappaleet ovat hieman metronomen tapaisia mutta poikkeavat lopulta kuitenkin aika roimasti. Kappaleissa hän laulaa ja soittaa itse.


title: Metronome

text:
Sharaku Kobayashi taas vie eteenpäin tälläkin hetkellä aktiivista bändiä nimeltä FLOPPY. Sharakun lisäksi FLOPPYssa soittaa Hiromu Toda, Shinjuku Gewaltin laulaja.
FLOPPYn musiikki on myös kovin samanlaista kuin metronomen, mutta tietokoneääniä löytyy runsaammin, ja Sharakun äänensointua on yleensä kappaleissa muunneltu enemmän.


title: Riitta

text: Riitta on suomalainen naisen etunimi.


title: Riitta

text: Riitta voi olla muunnos englanninkielisissä maissa käytetystä nimestä Bridget, joka puolestaan on versio iirinkielisestä nimestä Brighid. Brighid merkitsee ylennettyä, ylistettyä ().


title: Riitta

text:
Toisaalta Riitta voi juontua kansainvälisestä nimestä Rita, joka puolestaan on lyhenne Margaritasta tai muista rita-loppuisista nimistä.
Margaritan alkuperä on kreikan kielen helmeä merkitsevässä sanassa.
Espanjaksi Margarita merkitsee päivänkakkaraa.


title: Riitta

text: Kansanvalistusseuran kalenterissa Riitta oli jo vuonna 1882. Nykyisellä paikallaan 1. helmikuuta nimipäivä on ollut vuodesta 1950 lähtien.


title: Riitta

text: Tammikuun 2017 loppuun mennessä nimi on annettu 45 876 suomalaiselle. Heistä yli puolet on syntynyt 1940- ja 1950-luvuilla.


title: Ajoksen satamarata

text: Ajoksen satamarata on Suomen rataverkkoon kuuluva sivurataosuus Kemin rautatieasemalta Ajoksen satamaan. Rataosan pituus on noin kymmenen kilometriä, ja liikenne sillä tapahtuu vaihtotyönä. Rataosuus palvelee Stora Enso Oyj:n Veitsiluodon tehtaan sekä Ajoksen sataman kuljetuksia. Radan rinnalla kulkee myös Ajoksentie. Radan suurin nopeus on 50 kilometriä tunnissa. Rata on yksiraiteinen, sähköistämätön ja sillä on ainoastaan tavaraliikennettä.


title: Vanja-eno

text: Vanja-eno (joskus myös Eno Vanja, ) on Anton Tšehovin näytelmä. Se julkaistiin 1890-luvulla ja esitettiin ensimmäisen kerran vuonna 1900 Konstantin Stanislavskin ohjaamana. "Vanja-eno" lasketaan kuuluvaksi sarjaan, johon kuuluvat lisäksi näytelmät "Lokki", "Kolme sisarta" ja "Kirsikkapuisto".


title: Vanja-eno

text: Näytelmän kantava teema on tuhlattu elämä. Vanja-eno toteaa 47-vuotiaana olevansa vanhus: hän on tehnyt maatilalla työtä antaen työn tuoton – jo kuolleen – sisarensa miehelle, professorille, joka käytti koko uransa saamatta mitään aikaan. Näytelmän alussa professori haluaa muuttaa tilan rahaksi ja muuttaa Suomeen viettämään eläkevuosiaan.


title: Vanja-eno

text: Vaikka näytelmä on kirjoitettu ennen luonnonsuojeluaatteen yleistymistä, näytelmän lääkäri on huolissaan metsien tilasta. Tšehovin onkin tämän vuoksi sanottu olleen ”ekologi ennen ekologiaa”.


title: Vanja-eno

text: Vanjan nuorempi sisar on syvän uskonnollinen ja on valmis uhraamaan elämänsä tuonpuoleisen palkinnon toivossa.


title: Vanja-eno

text: Näytelmässä miesten ja naisten väliset rakkaudet tai ihastumiset kohdistuvat tavoittamattomiin henkilöihin.


title: Vanja-eno

text: Tyyliltään "Vanja-eno" luokitellaan usein draamaksi tai tragikomediaksi. Tšehov itse kutsui näytelmää komediaksi."Vanja-eno" on vanhimpia Suomessa laitosteatterissa esitettyjä näytelmiä. 2000-luvulla sitä on esitetty muun muassa Avoimet Ovet -teatterissa. Reko Lundan ohjasi "Vanja-enon" Tampereen Työväen Teatterissa (ensi-ilta 2002) ja Pekka Milonoff KOM-teatterissa (ensi-ilta 24.10.2007).


title: Vanja-eno

text: Helsingin kaupunginteatterin version, jonka ensi-ilta nähtiin 18.9.2014, ohjasi unkarilainen Tamás Ascher. Rooleissa nähtiin muun muassa Santeri Kinnunen, Martti Suosalo ja Esko Salminen.


title: Anu Tuomi-Nikula

text: Anu Tuomi-Nikula (s. 1975) on suomalainen toimittaja, ohjaaja, nukkenäyttelijä ja kirjailija. Hän on muun muassa opiskellut teatteria, lastenelokuvaa ja kuvataiteita. Hän aloitti televisiouransa lastenohjelma Pikku Kakkosen juontajana vuonna 1997, ja on esittänyt käsinukkejänis Neposta vuodesta 2000 viikoittain. Hän myös näytteli keiju Berenikeä lastenohjelmassa "Hui hai hiisi".


title: Teemu Palosaari

text: Teemu Palosaari (s. 16. helmikuuta 1978 Kittilä) on suomalainen näyttelijä.


title: Teemu Palosaari

text: Palosaari kävi Lahden kansanopiston teatterilinjan, minkä jälkeen hän opiskeli Teatterikorkeakoulussa 1999–2003. Valmistumisensa jälkeen hän oli kiinnitettynä Seinäjoen kaupunginteatteriin. Vuonna 2005 Palosaari jättäytyi freelanceriksi ja teki erilaisia töitä teatterin lisäksi elokuvissa ja televisiosarjoissa. Sittemmin hän on ollut kiinnitettynä Lahden kaupunginteatteriin.


title: Teemu Palosaari

text: Palosaari on nähty muun muassa Pete Niirasen roolissa televisiosarjassa "Salatut elämät". Syksystä 2012 alkaen Palosaari nähtiin Yle TV2:n draamasarjassa "Uusi päivä" Hannupekka Latvalan roolissa, joka vieraili yhden jakson ajan myös "Kotikadussa". Palosaaren esittämä hahmo poistui "Uudesta päivästä" helmikuussa 2013. Palosaari on naimisissa näyttelijä Saana Hyvärisen kanssa ja heillä on kolme lasta. Palosaari on innokas jalkapallofani ja hän kannattaa Liverpoolia.Lähde


title: Keltamaksaruoho

text: Keltamaksaruoho ("Sedum acre") on maksaruohojen sukuun kuuluva monivuotinen kasvi. Sitä on Suomessa sekä luonnonvaraisena että koristekasvina.


title: Keltamaksaruoho

text: Keltamaksaruoho on 3–12 senttimetrin korkuinen. Sen rennot varret muodostavat tiheitä mattomaisia kasvustoja. Pienet ja lyhyet lehdet ovat väriltään vaaleanvihreät tai punertavat, muodoltaan paksut ja tyvestä leveät, ja ne sijaitsevat tiiviisti ja varrenmyötäisesti yläviistoon osoittaen. Erotuksena läheiseen särmämaksaruohoon lehdet eivät ole järjestäytyneet säännöllisesti. Kesä–heinäkuussa keltamaksaruohokasvustot peittyvät runsaista kukinnoista. Kukinto on viuhko, jossa on 3–6 kirkkaankeltaista tähtimäistä kukkaa. Kukat ovat kooltaan 6–8 millimetriä. Terälehtiä on viisi, ne ovat suipon muotoiset ja kaksi kertaa verholehtiä pidemmät. Syksyllä saattaa seurata vielä toinen, vaatimattomampi kukinta.


title: Keltamaksaruoho

text: Keltamaksaruohon tyypillisin kasvupaikka on kallio, mutta sitä voi tavata myös somerikoilla, kedoilla, nummilla, dyyneillä, muureilla, sorakuopissa, tienvarsilla ja joutomailla. Se vaatii paljon valoa eikä siten siedä isompien kasvien varjostusta. Muiden maksaruohojen tapaan se sietää hyvin kuivuutta. Keltamaksaruohoa esiintyy luonnostaan Euroopassa, mutta se on levinnyt ihmisen vaikutuksesta myös Pohjois-Amerikkaan. Sitä esiintyy kaikissa Pohjoismaissa, Suomessa yleisenä kaikilla rannikkoseuduilla ja Etelä-Suomessa sisämaassa aina Salpausselälle saakka. Järvi-Suomessa on lisäksi useita hajaesiintymiä.


title: Kees Rijvers

text: Cornelius Kees Rijvers (s. 27. toukokuuta 1926 Breda) on alankomaalainen entinen jalkapallovalmentaja ja pelaaja.


title: Kees Rijvers

text:
Vuonna 2004 Rijvers sai ensimmäisen Rinus Michels Oeuvre -palkinnon elämäntyöstään jalkapallossa. Meriitit pelaajana
Meriitit valmentajana


title: Zerrin Özer

text: Zerrin Özer (s. 4. marraskuuta 1962) on turkkilainen pop-laulaja. Hän on syntynyt Ankarassa. Vuosina 1978-1980 hän työskenteli "İstanbul Gelişim Orchestran" jazz- ja tanssimusiikkiprojektejen parissa.


title: Zerrin Özer

text: Vuonna 2000 hän teki kokoelmalevyn nimeltä "Bir Zerrin Özer Arşivi".


title: MIPS-luku

text: MIPS on ekotehokkuuden mittayksikkö, joka kertoo kuinka paljon luonnonvaroja (materiaalia) tarvitaan yhden palveluyksikön tuottamiseen. Kirjainyhdistelmä tulee englannin kielen sanoista "Material input per unit of service", eli materiaalipanos tuotettua palvelua kohden. MIPS on saksalaisen ympäristötutkimukseen keskittyneen Wuppertal-insituutin keksimä materiaalitehokkuuden mittari.


title: MIPS-luku

text: Normaalisti materiaalitehokkuudessa tarkastellaan sitä, kuinka paljon luonnonvaroja kuluu yhden tavaran tuottamiseen. MIPS -näkökulma vie tarkastelun astetta syvällisemmäksi. Siinä tuotannon tavoite ei ole tavara, vaan tavaratuotannon mahdollistama palvelu. Ottamalla materiaalitehokkuuden lähtökohdaksi tuotettu palvelu voidaan vertailla hyvin eri tavoin tuotettujen toimintojen materiaalitehokkuutta.


title: MIPS-luku

text: Olennainen osa MIPS-luvun laskemista on materiaalikertoimien käyttö, joilla lasketaan erilaisten kuluneiden materiaalien vaatimat luonnonvarat. Periaatteessa kaikki luonnonvarojen kulutus voitaisiin ynnätä yhdeksi niiden massaa kuvaavaksi luvuksi. MIPS-laskuissa kuitenkin erotellaan näiden erojen vuoksi erilaiset luonnonvarat: muun muassa bioottiset eli uusiutuvat raaka-aineet, abioottiset eli uusiutumattomat raaka-aineet, maa-aines, vesi ja ilma.


title: MIPS-luku

text: Kun MIPS-arvosta otetaan käänteisarvo, saadaan luonnonvaratuottavuus. Se kertoo kuinka paljon hyötyä tietty määrä luonnonvaroja tarjoaa.


title: MIPS-luku

text: Näkökulman heikkoutena voi pitää sitä, ettei se erottele lopputuotteena syntyvien aineiden haitallisuutta.


title: MIPS-luku

text: Autojen tuotanto tapahtuu niiden tarjoaman kuljetuspalvelun vuoksi. Elinkaarensa aikana auto kuljettaa (ihmisiä ja tavaroita) tietyn kilometrimäärän. Palveluyksiköksi voidaan valita vaikka yksi kilometri kuljetusta. Lasketaan siis auton kaikki luonnonvarojen kulutus tuotannossa, tankkauksessa, ylläpidossa ja jätehuollossa ja jaetaan se auton elinkaaren aikana tuotetulla kilometrimäärällä. Saatua MIPS-lukua voidaan verrata muilla tavoin tuotettujen kuljetuspalveluiden MIPS-lukuun.


title: Korpi-imarre

text: Korpi-imarre ("Phegopteris connectilis" syn. "P. polypodioides", "Thelypteris phegopteris", "Lastrea phegopteris", "Dryopteris phegopteris") on pienehkö saniainen, joka muodostaa kosteisiin paikkoihin yhtenäisiä kasvustoja. Lajia tavataan laajalti Euraasiassa ja Pohjois-Amerikassa. Korpi-imarre on yleinen myös Suomessa.


title: Korpi-imarre

text: Korpi-imarteen maavarsi on vaakasuora, pitkä ja nysty- tai karvasuomuinen. Lehdet kasvavat yksittäin. Lehden ruoti on 10–50 cm pitkä, eli 1–2 kertaa lehden lavan pituinen. Lehden kolmiomaisen puikea lapa on viisto tai melkein vaakasuora, tyvestä parilehdykkäinen mutta muuten pariosainen. Lehdykät ovat tasasoukkia, pariliuskaisia, ehyt- tai hammaslaitaisia ja alta karvaisia. Alin lehdykkäpari on tavallisesti hieman erillään ylemmistä, lehdykät ovat kääntyneet "viiksimäisesti" taaksepäin. Lehtilavan alla olevat itiöpesäkeryhmät ovat katesuomuttomia. Suomessa korpi-imarteen itiöt kypsyvät heinä-elokuussa.


title: Korpi-imarre

text: Korpi-imarre kasvaa koko Euroopassa Pyreneiltä itään mantereen eteläisimpiä osia lukuun ottamatta. Levinnäisyysalue jatkuu laikuttaisena läpi Venäjän havumetsävyöhykkeen Siperiaan, Kiinaan ja Japaniin asti. Pohjois-Amerikan mantereella lajia tavataan Alaskassa, sekä Yhdysvaltain ja Kanadan itä- ja länsiosissa. Suomessa korpi-imarre on yleinen koko maassa. Runsaslukuisin laji on Keski- ja Itä-Suomessa.


title: Korpi-imarre

text: Korpi-imarre kasvaa rehevissä, kosteissa paikoissa kuten puronvarsikorvissa, ruoho- ja lehtokorvissa, lehtomaisissa metsissä sekä myös märillä ja varjoisilla kallioseinämillä.


title: Peter Simon Pallas

text: Peter Simon Pallas (22. syyskuuta 1741 Berliini – 8. syyskuuta 1811 Berliini) oli saksalainen luonnontieteilijä ja maantieteilijä, joka työskenteli pitkään Venäjällä. Hän oli ensimmäinen, joka esitti eliöiden polveutumisen sukupuuna.


title: Peter Simon Pallas

text: Hänen isänsä Simon Pallas (1694–1770) oli kirurgian professori Berliinissä. Peter Simon Pallas oppi helposti uusia kieliä ja osasi saksan lisäksi latinaa, kreikkaa, englantia, ranskaa, venäjää ja tataaria. Poikana hän opiskeli yksityisopettajien johdolla ja kiinnostui luonnonhistoriasta. Hän opiskeli Hallen ja Göttingenin yliopistoissa ja vuodesta 1760 lähtien Leidenin yliopistossa, josta hän valmistui 19-vuotiaana.


title: Peter Simon Pallas

text: Hän asettui Haagiin, ja hänen eläinten luokittelua koskeva teoriansa herätti huomiota. Vuonna 1767 Venäjän keisarinna Katariina II Suuri kutsui hänet Pietarin tiedeakatemian professoriksi. Samana vuonna hänet valittiin tieteellisen retkikunnan johtajaksi. Tutkimusretki tehtiin vuosina 1768–1774, ja se suuntautui Venäjän keskiosiin, Uralille, Länsi-Siperiaan, Altaille ja Taka-Baikalian alueelle. Retkikunta kartoitti alueiden eliölajistoa. Muut retkikunnan jäsenet olivat Ivan Bykov, Nikita Rytškov, Nikita Sokolov, Johan Peter Falck ja Johann Gottlieb Georgi.


title: Peter Simon Pallas

text: Vuosina 1793–1794 hän johti toista retkikuntaa, joka tutki Etelä-Venäjää sekä Mustaamerta ja Krimiä. Vuonna 1795 Pallas asettui Krimille, jossa hän kirjoitti pääosan tieteellisistä teksteistään. Hän palasi Berliiniin vasta Napoleonin hallinnon aikoihin noin 1808.


title: Peter Simon Pallas

text: Vuonna 1772 Pallasille esiteltiin Krasnojarskin läheltä löydetty 680 kilogrammaa painava metallinkappale. Hän kuljetutti sen Pietariin, ja hänen tutkimustensa perusteella se todettiin uuden tyyppiseksi meteoriitiksi. Se nimettiin sekä löytöpaikan mukaan Krasnojarskiksi että tutkijansa mukaan Pallasinraudaksi ("Pallas-Eisen"). Viimeksi mainitun nimen kivelle antoi saksalainen Ernst Chladni vuonna 1794.


title: Peter Simon Pallas

text: Pallasin tieteellinen tuotanto oli erittäin laaja. Hän kuvasi tieteelle uusina lajeina muun muassa 220 kasvia, 45 nisäkästä ja 78 lintua. Pääosa Pallasin alkuperäisestä tuotannosta on sijoitettu Pietariin Venäjän tiedeakatemian arkistoon.


title: Peter Simon Pallas

text: Lukuisia eläimiä ja kasveja on myös nimetty Pallasin mukaan. Näitä ovat muiden muassa kurnusimppusuku "Pallasina", okakatkasuku "Pallasea", pikkupajusirkku "Emberiza pallasi", aasiankoskikara "Cinclus pallasii", kazakstanilainen piiskujänislaji "Ochotona pallasi", tyynenmerensilli "Clupea pallasii", harjuslaji "Thymallus pallasii" sekä planktonsiikamuoto ”"Coregonus pallasii"”. Kasveista "pallasii" –lajinimi esiintyy mm. ukonnauriiden ("Erysimum"), leinikkien ("Ranunculus"), sahramien ("Crocus"), kuusamien ("Lonicera") ja tyräkkien ("Euphorbia") suvuissa. Ruijanpallas sen sijaan ei liity etymologialtaan Pallasiin.


title: Peter Simon Pallas

text: Pallasin mukaan on nimetty Venäjän Volgogradin alueella sijaitseva Pallasovkan kaupunki, missä on myös hänelle omistettu muistomerkki, ja Pallas-Straße-niminen katu Berliinissä.


title: Kurt Nilsen

text:
Kurt Erik Kleppe Nilsen (s. 29. syyskuuta 1978 Bergen, Norja) on norjalainen laulaja, joka nousi julkisuuteen voitettuaan norjalaisen Pop Idol -kilpailun. Hän sai 53% annetuista äänistä.
Hän osallistui myös 1. tammikuuta 2004 järjestettyyn World Idol -kilpailuun, jonka hän voitti.


title: Kurt Nilsen

text: AlbumitSinglet


title: Tony Hawk’s American Wasteland

text: Tony Hawk’s American Wasteland on "Tony Hawk’s" -pelisarjan 7. osa ja sarjan ensimmäinen osa, jossa pelaaja voi liikkua ympäri pelialuetta ilman lataustaukoja. Peli julkaistiin 18. lokakuuta 2005 PlayStation 2-, Xbox- ja Nintendo GameCube -konsoleille ja 7. helmikuuta 2006 PC:lle.


title: Tony Hawk’s American Wasteland

text: Tarinassa:


title: Tony Hawk’s American Wasteland

text:
Classic ModessaPeli alkaa, kun valitsemasi pelaaja nousee bussiin keskellä-ei-mitään. Bussissa istuva blondi tyttö kysyy miksi olet menossa Los Angelesiin. Hänen syynsä on halu päästä näyttelijäksi ja sinä puolestaan haluat eroon solvaavasta isästä, sekä rikkoutuneesta suhteesta tyttöystävän kanssa. Saavut Hollywoodiin ja kaksi skeittaajaa varastaa tavarasi.
Tapaat tytön nimeltä Mindy joka auttaa sinut jaloillesi. Hän kehottaa sinua ostamaan uusia vaatteita ja menemään parturiin, ettet näyttäisi ihan maalaisjuntilta. Mindy auttaa pelaajaa ympäri kaupunkia ja vie sinut tapaamaan Boonea, Murphya ja Hyödytöntä Davea. Myöhemmin tapaat myös Iggyn Wastelandissa, joka on vielä tässä vaiheessa lähinnä kaatopaikka, vailla hyviä skeittipaikkoja. Mindy luonnostelee kuitenkin vihkoonsa piirroksen unelmaskeittipuistosta American Wastelandista, johon tulisi monia kuuluisia ja vähemmän kuuluisia tavaroita eri puolilta Los Angelesia. Ensimmäiseksi ostat hajotetun elokuvateatterin katolla olleen dinosauruksen pään, josta tulee ensimmäinen osa skeittipuistoa. Myöhemmin pelin edetessä saat puistoon muun muassa Hollywood Walk of Famen tähtiä, suuren äänitysneulan Big Buck Recordsin-rakennuksen katolta, kiinalaisen tornin Downtownista, hain pään ja osan maailmanpyörästä Santa Monicassa, muutamia rakennusten kattoja, suuren 69-pallon huoltoaseman katolta, tavaraa öljynporauslautalta, rulettipyörän, casinon hissin ja paljon,paljon muuta. Pelin lopussa puistoon saadaan vielä maailmankuulu Hollywood-kyltti, jossa kuitenkin lukee Wasteland. Pelissä tapaat myös ammattilautailijoita, mm. Tony Hawkin Tony Hawk’s AMJAM-skeittikilpailussa sekä Tony Alvan Santa Monicassa, missä pitää harjoitella old-school-skeittitemppuja (esimerkiksi pogo).


title: Luettelo tunnetuista kadonneista henkilöistä

text: Tämä on luettelo tunnetuista kadonneista henkilöistä. Sulkeissa on ilmoitettu syntymä- ja katoamisvuodet.


title: Fake (manga)

text: Fake on seitsemänosainen mangasarja, jonka on luonut Sanami Matō. Mangan tarina keskittyy romanssiin kahden NYPD:n etsivän, Randy Macleanin ja Dee Laytnerin, välillä. Tarinasta on tehty myös animeversio, joka pohjautuu sarjan toisen kirjan viidenteen kohtaukseen.


title: Fake (manga)

text: Kuusi ensimmäistä kirjaa ovat shōnen-ai-painotteisia, mutta viimeinen, seitsemäs kirja, voidaan luokitella yaoiksi.


title: Fake (manga)

text: Seitsenosaisesta sarjasta on tehty myös jatko "Like Like Love" joka on kappaleen mittainen osa Sanami Matohin värillisessä taidekirjassa. Tämä jatko-osa paljastaa kirjan henkilöiden jatkosta tarkemmin, kuin mihin seitsemäs kirja ne päättää.


title: Fake (manga)

text: 12. toukokuuta 2007 Faken "Second Season", eli sarjan jatko-osa julkaistaan uudessa japanilaisessa lehdessä Hug.


title: Fake (manga)

text: Randy "Ryō" Maclean, puoliksi japanilainen poliisi, on uusi tulokas NYPD:n 27. piirissä, ja hänet laitetaan pariksi Dee Laytnerille. Seitsemän mangan tarina perustuu parin seikkailuihin poliiseina ja etsivinä ympäri New Yorkin väkivaltaisia katuja. Välillä tarina palaa miesten omiin menneisyyksiin, mutta tarinan pyörittävä voima on tietysti Deen ja Ryōn hitaasti rakentuva suhde. Ryōlla on vaikeuksia ymmärtää omia tunteitaan, Deellä taas ei ole ongelmia asian suhteen.


title: Fake (manga)

text: Muita mainittavan arvoisia hahmoja ovat Bikky ja Carol, kaksi lasta, jotka ovat menettäneet perheensä. Ryō on ottanut Bikkyn huostaansa tämän menetettyään isänsä. Muutamat kirjan kohtauksista keskittyvät pelkästään Bikkystä ja Carolista kertomiseen sekä heidän nuoren rakkautensa kuvailemiseen.


title: Fake (manga)

text:
JJ ja Drake ovat kaksi muuta etsivää 27. piirissä. JJ:llä on hirveä pakkomielle Deehen, ja hän on erittäin mustasukkainen Ryōlle siitä, että tämä saa olla Deen parina (ja tietenkin siitä, että Dee pitää Ryōsta, eikä JJ:stä). Tämä tuo muutamia mielenkiintoisia kohtauksia mangaan...
Berkeley Rosella taas on samankaltainen ihastus Ryōta kohtaan. Rose ei ole ujo näyttämään ihastustaan, ja varastaakin Ryōlta suudelman aina, kun mahdollista. Tämä taas ärsyttää sekä Ryōta että Deetä. Deellä onkin melkoinen työ vahtia rakasta Ryōtaan.


title: Fake (manga)

text: Manga itsessään keskittyy Ryōn ja Deen sen hetkisiin juttuihin, joita he ratkovat. Monet jutuista muuttuvat pikkuhiljaa hyvinkin henkilökohtaisiksi etsiville itselleen ja aiheuttavat takaumia ns. "flashbackejä" Deen ja Ryōn vaikeisiin menneisyyksiin.


title: Fake (manga)

text: Ryo on puoliksi japanilainen, pähkinänruskeat hiukset omistava melko ujo ja tunteikas mies, joka menetti vanhempansa 18-vuotiaana. Randy ottaa huostaansa Bikkyn, nuoren katujen kasvatin, aivan tarinan alkupuolella. Katuelämään sopeutuneen pojan pitäminen poissa pahanteosta tuo Randylle harmaita hiuksia. Randy on melko epävarma itsestään ja siitä, mitä hän oikeastaan haluaa, mutta vaikuttaa kuitenkin välittävän suuresti paristaan Deestä. Dee saa Randyn huomaamattaan avautumaan enemmän ottaessaan tavakseen kutsua Randya tämän japanilaisella nimellä "Ryō." Nimi on Randylle hyvin yksityinen, ja Randy on niitä ihmisiä, jotka haluavat pitää asiansa ominaan ja arvostavat yksityisyyttä, toisin kuin päällekäyvä Dee. Ryō rakastaa lapsia, kuten huomataan tämän loistavasta tavasta käsitellä Bikkyä ja Bikkyn ystävää Carolia. Lapset pitävät Ryōta luottohenkilönään, ja pitävät tätä suuressa arvossa. Ryōsta huokuu lämpöä ja välittämistä lapsia kohtaan – ehkäpä juuri siksi Bikkyllä ja Deellä ei mene kovin hyvin keskenään, sillä nämä kinastelevat koko ajan kaikesta. Bikky ei anna Deen osoittaa mitään huomiota Ryōlle, ja Dee taas on mustasukkainen Bikkylle. Ryō ei välitä suuremmin rahasta, mutta säästää kuitenkin niitä jatkuvasti tulevaisuutta varten. Vaikka Ryō onkin hyvin rauhallinen ja ujonpuoleinen, saavat Dee ja Bikky joskus toimillaan tämän verhon repeilemään, ja mies saattaa heittäytyä jopa väkivaltaiseksi.


title: Fake (manga)

text: Dee on tummahiuksinen etsivä, joka inhoaa ihmisiä, jotka tuovat ongelmia hänen työhönsä. Hauskan tästä tekee se, että Dee on melkoinen ongelmanluoja itse. Samassa hetkessä Dee saattaa vaihtua raa'asta ja äkkipikaisesta ihmisestä vakavaan ja rauhalliseen, jopa tunteelliseen ihmiseen. Vaikka Dee on välillä ajattelematon, hän välittää kovasti häntä ympäröivistä ihmisistä. Hän on rakastunut Ryōhon, mutta on myös deittaillut naisia ennen tätä. Kirjassa Dee sanookin, että "on muutamia naistyyppejä, joista pidän, mutta Ryō on ainut täydellinen mies minulle." Dee saattaa vaikuttaa töykeältä ja tunkeilevalta, mutta hänessä asuu kuitenkin kunniakas mies, joka ei hyväksikäytä itseään heikompia ihmisiä tai tilanteita oman mielensä mukaisesti. Dee sanoo vihaavansa lapsia, mutta ymmärtää kuitenkin Bikkya hyvin ja leikkiikin usein tämän liittolaista Ryon repiessä hiuksiaan Bikkyn touhujen vuoksi. Dee on aina suojelemassa Bikkyä ja Carolia, sekä on erittäin pidetty entisen orpokotinsa nykyisten lasten keskuudessa. Deen sukunimi on tyhjästä keksitty: Poliisi joka löysi Deen kadulta hylättynä, oli nimeltään Jess Latener. Hänestä tulikin Deen isähahmo, ja Dee oli ylpeä saadessaan esikuvaansa matkivan sukunimen. Dee etsii jonkinasteista tasapainoa elämäänsä.


title: Fake (manga)

text: Bikky on vaaleahiuksinen ja tummaihoinen poika, jonka isä pyöri huumebisneksessä mukana. Bikky ei ole erityisen suuriaivoinen kaveri, hänen vahvuutensa löytyvät enemmän fyysiseltä puolelta voimasta ja taidosta; koripallo onkin Bikkyn intohimo. Bikky on kunnioitettu Manhattanin nuorten keskuudessa. Lyhyt pinna ja miltei ylitsevuotava energia aiheuttaa päänvaivaa Ryōlle. Bikkyn menettäessä isänsä hän muuttaa Ryōn luo asumaan, ja Ryō onkin pojalle kuin oma isä. Bikky on tehnyt erittäin selväksi, ettei pidä Deestä, eikä varsinkaan tämän yrityksistä päästä Ryōn housuihin. Bikkyä pelottaa, että Dee satuttaa hänelle läheisintä ihmistä Ryōta, ja Bikky onkin luvannut kuolemaansa asti puolustaa Ryōta Deeltä. Kuitenkin tarinan edetessä Dee ja Bikky alkavat löytää enemmän yhteistä säveltä, ja Bikky ymmärtää, että Dee saattaakin olla parasta terapiaa Ryōlle pitkään aikaan...


title: Fake (manga)

text: Carol on Bikkyn lapsuudenystävä. Tyttö on tehnyt selväksi, ettei aio seurustella ennen kuin on täyttänyt 18, mutta ottaa kuitenkin varauksia vastaan. Bikky päättää käyttää tilaisuutta hyväkseen, ja varaa tytön itselleen. Tytön päätös johtuu siitä, että tämän vanhemmat tapasivat ensimmäisen kerran ollessaan 18-vuotiaita. Carol on taskuvaras, joka yrittää maksaa isänsä ulos poliisisairaalasta, ennen kuin tämän tila menee huonommaksi. Carol saa itsensä pariin otteeseen pahoihin vaikeuksiin, joutuen mm. mielipuolisen murhaajan kynsiin ja joutuessaan erään toisen rikollisjengin kaappaamaksi. Carol on erittäin itsetietoinen, ja tappelee vaikka vastaan puolustaakseen sanaansa. Toisin kuin Bikkystä, Carolista Deen ja Ryōn suhde on hieno asia, ja hän yrittääkin auttaa näitä aina, kun mahdollista, mikä saa Bikkyn raivoihinsa.


title: Fake (manga)

text: JJ oli Deen kanssa samaan aikaan poliisiopistossa. JJ:llä on paha pakkomielle "seksin jumalaan" Deehen, ja hän yrittääkin saada tässä heräämään tunteita itseään kohtaan. JJ tuo vakavan puolensa esille erittäin harvoin. JJ välittää läheisistään todella, jopa Ryōsta, joka hänen mukaansa on vienyt Deen tämän nenän edestä. JJ on lapsellisimpia hahmoja sarjassa. JJ on loistava ampuja. JJ:llä on myös kyky kuunnella muita ihmisiä, kun tarpeellista. Myöhemmin Matohin tekemässä lyhyessä kyhäelmässä "Like Like Love" JJ hyväksyy Deen ja Ryōn, jättää Deen rauhaan ja pyytää omaa pariaan Drakea ulos.


title: Fake (manga)

text: Berkeley tulee kuvioihin ensimmäisen kerran toisessa kirjassa Deen ja Ryōn nauttiessa lomastaan Englannissa. Dee inhoaa häntä heti, mutta Ryōssa mies herättää kummia tuntemuksia. Järkytyksenä tuleekin, kun Berkeley tunnustaa olevansa New Yorkissa toimiva poliisi ja lopulta USA:ssa hankkii itselleen siirron samaan paikkaan, kuin missä Dee ja Ryō toimivat. Deen ja Berkeleyn inho toisiaan kohtaan on huvittavaa, sillä he ovat keskenään niin samankaltaisia ihmisiä. Loppujen lopuksi Berkeley on kuitenkin jollain tavalla kylmempi ja kaukaisempi hahmo, kuin Dee. Ryōlla on ongelmia Berkeleyn pistävän katseen kanssa, joka saa yksityisyyttään arvostavan miehen ahdistumaan. Diana on rakastunut Berkeleyhyn, mutta tämä torjuu hänet peläten omia tunteitaan aina kirjan loppupuolelle asti, kunnes ymmärtää todella jotain...


title: Fake (manga)

text: Diana on avoin ja flirttaileva FBI-agentti. Hän ei epäröi raiskata pukeutumiskoodia näyttävillä asuillaan, jotka korostavat agentin hyvää näköä. Hän käyttääkin seksikkyyttään aseena muita vastaan. Bikky ihastuu Dianaan välittömästi, ja vaatiikin saada tämän nimikirjoitusta. Korean kuorensa alta Diana paljastaa kuitenkin älykkään naisen, jolle ei ole mikään ongelma puolustaa itseään suurtakin väkivaltaista miesjoukkoa vastaan. Muille flirttailustaan huolimatta Diana on syvästi rakastunut Berkeleyyn ja saakin mieheltä loppujen lopuksi vastakaikua tunteilleen.


title: Fake (manga)

text: Drake on JJ:n parina toimiva alituinen häviäjä, jonka tyttöystävä jättää tämän vähän väliä. Pihi ja toivoton Drake tarvitsee vierelleen ihmisen, joka välittää tästä tarpeeksi, että jaksaa korjata Draken elämän vääryydet ja ongelmat.


title: Fake (manga)

text: Tästä hahmosta ei kirjassa kerrota mitään, mutta pääteltävissä on, että hän kunnioittaa yhtä paljon osaston päällikköä kuin kaikki muutkin (eli aina tämän ollessa paikalla, mutta päällikön ollessa poissa, herja ja haukkuminen lentää pitkin huonetta). Animessa Ted järkyttää katsojia punaisilla hiuksillaan.


title: Fake (manga)

text: 27. piirin poliisipäällikkö ja sen etsivien alituisen pilkan kohde. Päällikkö Smith ei kaihda käyttää väkivaltaa alaisiaan kohtaan, ja hänestä lähteekin enemmän ääntä kuin yliäänilaitteesta. Ainut jota Smith arvostaa on Ryo – muita hän pitää idiootteina ja ihmetteleekin, miksi on joutunut moisen lauman päälliköksi.


title: Fake (manga)

text: "Fake – poliisipari Randy ja Dee" on tunnin mittainen OVA, joka perustuu toisen kirjan viidenteen kohtaukseen. Animessa näytetään myös välähdyksiä aiemmista tapauksista niiden selvittämiseksi katsojille.


title: Fake (manga)

text:
Animessa kuvaillaan Deen ja Ryōn matkaa Englantiin hotelliin, jossa on lyhyessä ajassa tapahtunut useita murhia japanilaista syntyperää olevia turisteja kohtaan.
Tarina alkaa, kun Ryō huomaa ruumiin kelluvan järvellä. Ryō kiinnittää myös huomionsa mieheen, joka hiiviskelee hotellin läheisyydessä öisin. Dee haluaisi jättää tutkimisen paikalliselle poliisille, mutta Ryōlla on vaikeuksia pitää itseään kurissa.
Kommellusten jälkeen JJ pamahtaa paikalle, ja livauttaa vahingossa murhaajalle Ryōn olevan puoliksi japanilainen, ja siitäkös soppa syntyy.


title: Fake (manga)

text: Ääninä näyttelee joitain kuuluisia nimiä, kuten:


title: WRC: Rally Evolved

text: WRC: Rally Evolved (tunnetaan myös nimellä "World Rally Championship 5: Rally Evolved" tai lyhyesti "WRC 5") on rallin MM-sarjan videopeli. Sarjan muiden osien tapaan pelin kehitti Evolution Studios. Se sisältää vuoden 2005 MM-sarjan kaikki autot ja alueiden satelliittikuvien perusteella tehdyt radat.


title: WRC: Rally Evolved

text: "Rally Evolved" sisältää dramaattisia muutoksia edellisiin osiin nähden. Huomattavimpia näistä ovat ns. ”yllättävät tilanteet”, joita pelaaja kohtaa ajaessaan pikataipaleita. Nämä voivat olla esimerkiksi kallioilta vyöriviä kivenlohkareita, eläimiä juoksemassa tien yli tai jopa tulviva joki. Kuitenkin joistain tilanteista voi olla jopa pelaajalle hyötyä, kuten tekoälyn ohjaama kuljettajan tekninen vika, jolloin tämä joutuu ohitetuksi (tällaiset tilanteet ovat kuitenkin harvinaisia oikeassa WRC:ssä). Kartanlukija (suomalaisessa versiossa Jarmo Lehtinen) pitää pelaajaa ajan tasalla radalla tapahtuneista tilanteista, kuten keskeyttäneistä kilpailijoista, joiden autot ovat tien sivussa moottorivian takia tai sitten perusajovirheen takia metsässä. Tällöin myös ratavirkailija varoittaa pelaajaa vaarasta.


title: WRC: Rally Evolved

text: "WRC: Rally Evolved" sisältää uutena autosarjana ”Historialliset autot”, jotka ovat korkeatehoisia B-ryhmän autoja, esim. Peugeot 205 T16, Audi Sport quattro S1 ja Lancia Delta S4.


title: Metsäalvejuuri

text: Metsäalvejuuri ("Dryopteris carthusiana", syn. "D. spinulosa") on yleinen saniainen. Laji on saanut tieteellisen nimensä 1700-luvun saksalaisen kasvitieteilijän Johann Friedrich Cartheuserin mukaan.


title: Metsäalvejuuri

text: Metsäalvejuuren lyhyt maavarsi on pysty tai vaakasuora sekä tiheitten ja usein liuskaisten suomujen peittämä. Maavarresta kohoaa kimppuina jokseenkin pystyjä lehtiä, jotka kasvavat 30–50 senttimetriä korkeiksi. Lehden ruoti on noin lehtilavan pituinen ja vaaleanruskeiden, leveänpuikeiden suomujen peittämä. Lehtilapa on kapeanpuikea, kahteen tai kolmeen kertaan parilehdykkäinen ja alta nystykarvaton. Lehdyköiden muoto vaihtelee kolmiomaisen puikeista kapeanpuikeisiin. Lehdykät ovat lyhytruotisia, pikkulehdykät pariosaisia tai -jakoisia. Itiöpesäkeryhmät sijaitsevat lehdyköiden alapuolella ja ovat pyöreitä ja munuaismaisen katesuomun peittämiä. Suomessa metsäalvejuuren itiöt kypsyvät heinä-elokuussa. Itiöpesäkkeettömät lehdet talvehtivat yleensä vihreinä, maata vasten painuneina. Keväällä nämä lehdet auttavat kasvin nopeasti uuteen kasvuun, mutta jäävät maanmyötäiseksi ja kuihtuvat alkukesästä.


title: Metsäalvejuuri

text: Metsäalvejuuri muistuttaa paljon isoalvejuurta ("D. expansa") ja etelänalvejuurta ("D. dilatata").


title: Metsäalvejuuri

text: Metsäalvejuuri voi risteytyä korpialvejuuren ("D. cristata"), etelänalvejuuren ja isoalvejuuren kanssa.


title: Metsäalvejuuri

text: Metsäalvejuurta kasvaa lähes koko Euroopassa Pohjois-Espanjasta pitkälle Keski-Venäjälle ja edelleen Aasian puolella Länsi-Siperiaan saakka. Laji puuttuu kuitenkin Portugalista, suurimmasta osasta Espanjaa, Etelä-Italiasta, -Kreikasta ja -Ukrainasta sekä mantereen aivan pohjoisimmista osista ja Islannista. Pohjois-Amerikassa metsäalvejuurta tavataan mantereen keski- ja itäosissa, missä kasvaa lähinnä lajin paikallisia muunnoksia var. "intermedia" ja var. "fructuosa". Suomessa metsäalvejuuri on hyvin yleinen laji Etelä-Lappia myöten. Pohjoisempana se harvinaistuu ja puuttuu lähes kokonaan pohjoisimmasta Lapista.


title: Metsäalvejuuri

text: Metsäalvejuuri viihtyy tuoreissa, kosteissa ja soistuneissa kangasmetsissä, lehdoissa, korpimättäillä, kalliosoistumissa ja kallionraoissa. Kuivemmissa metsissä se kasvaa vain kosteissa painanteissa. Lajia voi tavata myös niityillä ja ojanvarsilla. Kasvualustat ovat usein hapahkoja. Laji kestää suoraa auringonpaistetta monia muita suurikokoisia saniaisia paremmin, joten se hyötyy usein metsänhakkuista.


title: Metsäalvejuuri

text: Kuten kivikkoalvejuurta ("D. filix-mas"), myös metsäalvejuuren juurakkoa on kasvin myrkyllisyydestä huolimatta käytetty matolääkkeenä. Tähän käyttötarkoitukseen viittaa myös sana "alve", joka tarkoittaa lapamatoa tai heisimatoa.


title: Pitkittäistutkimus

text: Pitkittäistutkimus on tutkimusstrategia, jossa tutkitaan muutosta ja kehittymistä pitkän aikavälin, useiden vuosien tai jopa vuosikymmenten, kuluessa. Strategia perustuu saman tutkimuskohteen seuraamiseen, muutosten havaitsemiseen ja esimerkiksi muutokseen vaikuttaneiden tekijöiden ja muutosten aikaansaamien seurausten analysoimiseen.


title: Pitkittäistutkimus

text: Suomessa kuuluisimpia pitkittäistutkimuksia on vuonnas 1968 alkanut Lapsesta aikuiseksi-tutkimus, jota jatketaan aktiivisesti tänäkin päivänä. Toinen kansainvälisesti tunnettu esimerkki on vuonna 1972 Uudessa-Seelannissa aloitettu Dunedin Multidisciplinary Health and Development Study.


title: Deadly Lullabyes: Live

text: Deadly Lullabyes: Live on King Diamond -yhtyeen livealbumi, joka julkaistiin 21. syyskuuta 2004.


title: Liminpuro

text: Liminpuro on kylä Vaalan kunnassa Pohjois-Pohjanmaalla. Se sijaitsee Oulujärven Jaalanganlahden rannalla, valtatien 22 ja Oulun–Kontiomäen rautatien varrella noin 22 kilometriä itään Vaalan keskustaajamasta. Nimensä kylä on saanut Jaalanganlahteen laskevasta purosta. Kylässä on ollut oma rautatieseisake. Kylän rakennukset ovat keskittyneet pääasiassa Jaalanganlahden itä- ja pohjoisrannoille.


title: Juhana Blomstedt

text: Yrjö Juhana Blomstedt (20. joulukuuta 1937 Helsinki – 4. elokuuta 2010 Lohja) oli suomalainen taidemaalari ja professori, joka oli 1960-luvulta lähtien Suomen keskeisiä taiteilijoita. Taiteellisen koulutuksensa Blomstedt sai Suomen Taideakatemian koulussa vuosina 1957–1961.


title: Juhana Blomstedt

text: Juhana Blomstedt syntyi tunnettuun taiteilijasukuun, sillä hänen isänsä oli arkkitehti ja professori Aulis Blomstedt ja äitinsä keramiikkataiteilija Heidi Blomstedt (o.s. Sibelius), säveltäjä Jean Sibeliuksen tytär. Juhana Blomstedtin ensimmäinen puoliso on taiteilija Anja Blomstedt (o.s. Erkko) ja toinen puoliso Jertta Blomstedt (o.s. Roos).


title: Juhana Blomstedt

text: Blomstedtin taidenäkemykseen vaikutti Taideakatemian koulussa opiskelun aikana erityisesti yhtenä hänen opettajistaan ollut Sam Vanni. Vuonna 1966 Blomstedt muutti perheineen Pariisiin, jossa hän asui vuoteen 1981 saakka. Pariisista tuli Blomstedtin toinen kotikaupunki, ja siellä työskentely vaikutti keskeisesti hänen kansainväliseen uraansa. Vuodet 1971–1972 Blomstedt vietti vierailevana professorina Minneapolis College of Art and Design -yliopistossa Yhdysvalloissa. Palattuaan Suomeen Blomstedt oli Kuvataideakatemiassa maalauksen yliopettaja 1985–1989 ja va. professorina vuodesta 1989.


title: Juhana Blomstedt

text: Blomstedt luetaan merkittävimpien suomalaisten konstruktivistien joukkoon, johon hänen lisäkseen kuuluvat muun muassa Unto Pusa, Göran Augustson, Raimo Utriainen ja vuonna 1967 perustetun Aloha-ryhmän jäsenet. Hänen myöhemmässä tuotannossaan hallitsevan aseman sai kokeilu erilaisilla visuaalisilla ilmaisumuodoilla, kuten värimaalauksella ja puoliesittävillä abstraktioilla.


title: Juhana Blomstedt

text: Blomstedtin 70-vuotisjuhlanäyttely oli Taidemuseo Tennispalatsissa vuoden 2007 lopulla. Näyttelyssä oli esillä töitä hänen koko tuotantonsa varrelta, muun muassa laaja katsaus Luola-, Genesis- ja Möbius-sarjoihin, joista jälkimmäisin koostuu maalauksista, joissa kuvataan erilaisia nauhoja. Vain pieni osa näistä nauhoista on oikeita Möbiuksen nauhoja.


title: Juhana Blomstedt

text: Blomstedtin koripalloaiheinen "Vapaaheitto"-niminen veistos , joka jäi taiteilijan viimeiseksi työksi , on sijoitettu Munkkiniemen yhteiskoulun nurmialueelle vuonna 2010. Nimensä veistos on saanut koripallon liikerataa kuvaavasta kaaresta.


title: Juhana Blomstedt

text: Blomstedt on haudattu Hietaniemen hautausmaan Taiteilijainmäelle.


title: Alfhild

text: Alfhild on skandinaavisesta muinaistarustosta peräisin oleva naisen nimi. Nimi on käytössä pääosin sellaisissa maissa, joissa on käytössä joko norjan tai ruotsin kieli. Suomessa Alfhildin nimipäivää juhlitaan suomenruotsalaisen kalenterin mukaan 31. tammikuuta, mutta suomenkielisessä kalenterissa nimi korvattiin vuonna 1890 suomenkielisemmällä nimellä Alli.


title: Alfhild

text: Suomessa nimi Alhfild on Väestörekisterikeskuksen tietojen mukaan annettu vuoden 2013 loppuun mennessä hieman alle 840 henkilölle, joista kahdeksan on syntynyt vuosina 2000–2013.


title: Alfhild

text: Nimi Alfhild on muunnos skandinaavisen mytologian nimestä Alfhildr, joka muodostuu sanoista "alfr" (keijukainen) sekä "hildr" (taistelu). Vapaana käännöksenä nimi voikin siten tarkoittaa "keijukaisten kanssa taistelevaa" tai "keijukaistaistelua". Tanskalaisesta muinaishistoriasta kertovan teoksen Gesta Danorumin mukaan Alfhild oli gööttikuningas Siwardin tytär ja kilpineito, joka naamioitui miessotilaaksi ja pakeni äitinsä neuvosta välttääkseen avioliiton kuningas Alfin kanssa. Hänen elämänsä kuvaa mytologiassa 800-luvun viikingille ominaista elämää.


title: Tussikynä

text: Tussikynä tarkoittaa rakenteiltaan ja ominaisuuksiltaan vaihtelevia piirtämisvälineitä, joille on luonteenomaista piirrosmainen jälki.


title: Tussikynä

text: Alun perin tussilla on tarkoitettu hienojakoisen noen kolloidista liuosta: mustaa väriä, joka on valmistettu hienosta noesta, johon on sideaineeksi lisätty esim. arabikumia. Tussi on toinen nimitys musteelle, jota käytetään mm. piirroksiin ja kalligrafiaan. Puhekielessä se viittaa usein huopakyniin. Tussi-sanaa käytetään myös yleensä mistä tahansa kynämuodossa käytetyistä nestemäisistä väreistä.


title: Tussikynä

text: Tussikynän keksijänä voidaan pitää amerikkalaista Sidney Rosenthalia. Hän keksi liittää musteen täyttämään lasiastiaan kiinteän siveltimen. Hänen yrityksensä alkoi myydä vuonna 1952 tähän oivallukseen perustuvia huopakärkikyniä nimellä Magic Marker. Tuote sai nopeasti suuren suosion. Vuonna 1958 markkinoille tuotiin kapeampi kynä, jonka kuoret olivat alumiinia. Myös Papermate ja Pentel ovat varhaisia tussien valmistajia.


title: Tussikynä

text: Korostuskynät ja kapeakärkiset tussit tulivat markkinoille 1970-luvulla, samaan aikaan kuin ns. permanenttitussit, eli pysyvää jälkeä tekevät tussit. Erityisen kapeakärkiset tussit ja valkotaulutussit tulivat suosituiksi 1990-luvulla.


title: Tussikynä

text:
Piirrosvälinettä valittaessa on huomioitava käytetyn väriaineen eli tussin tekniset ominaisuudet: vesiliukoinen tussi leviää kostuessaan ja jotkut spriiliukoiset tussit voivat kellastuttaa paperia.
Huopakynällä suuret värialueet tehdään esimerkiksi leveillä osittain päällekkäisillä samansuuntaisilla viivoilla tai maalaamalla suoraan huopaytimellä.


title: Tussikynä

text: Ainakin seuraavista käytetään nimitystä tussikynä:


title: Tussikynä

text: Yleiset


title: Tussikynä

text: Viitteet


title: Barakaldo

text: Barakaldo () on kaupunki Biskajan maakunnassa pohjoisessa Espanjassa, Baskimaan itsehallintoalueen luoteisosassa.


title: Barakaldo

text: Noin 100 000 asukkaan Barakaldo on osa Suur-Bilbaota ja sijaitsee Bilbaon estuaarin vasemmalla rannalla. Bilbaon lentoasemalle on matkaa noin 15 kilometriä.


title: Barakaldo

text: Kaupunki oli 1900-luvulla huomattava terästeollisuuden keskus, mutta vuosisadan loppuun tultaessa teollisuus taantui. Barakaldossa juhlitaan fiestaa 16. heinäkuuta Carmenin neitsyen kunniaksi.


title: Sudan (alue)

text: Sudan (arabian "Bilad as-sudan", ”Mustien maa”) on luonnonmaantieteellinen alue Afrikassa Saharan autiomaan ja Keski-Afrikan sademetsien välissä. Se ulottuu 5 500 kilometrin pituisena vyöhykkeenä Atlantin valtamereltä Etiopian ylängölle ja on leveydeltään yli tuhat kilometriä. Pinnanmuodostukseltaan alue on etupäässä ylätasankoa, jonka painaumissa sijaitsevat Nigerjoen, Tšadjärven ja Valkoisen Niilin altaat.


title: Sudan (alue)

text: Ilmastoltaan Sudan on siirtymäaluetta kuivan aavikkoilmaston ja kostean päiväntasaajavyöhykkeen välissä. Vuoden keskilämpötilat vaihtelevat 23 ja 29 asteen välillä. Kylmimpien kuukausien lämpötilat ovat yli 20 ja kuumimpien yli 30 astetta. Lämpötilan vuorokausivaihtelut ovat jopa 10–15 astetta. Kesän monsuuni tuo päiväntasajalta sateita. Sademäärä vaihtelee pohjoisen 100–200 millimetristä etelän 1 500 – 2 000 millimetriin. Talven kuivana kautena puhaltaa kuuma ja kuiva harmattan-tuuli Saharasta.


title: Sudan (alue)

text: Kasvillisuus on pohjoisessa Sahelin puoliaavikkoa ja kuivuudesta kärsivää ruoho- ja pensassavannia. Etelässä kasvaa korkeaa heinä- ja metsäsavannia sekä jokien varsilla galleriametsiä. Kuivuus ja karjan laiduntaminen uhkaavat aluetta aavikoitumisella.


title: Sudan (alue)

text: Historiallisena käsitteenä arabien luoma Sudan liittyy lähinnä keskiaikaan. Sen historiaan kuuluvat Pohjois-Afrikasta käyty karavaanikauppa sekä islamin leviäminen Saharan eteläpuolelle. Itä-Sudanin valtakuntia olivat Darfur, Bagirmi, Sennar ja Wadai. Keski-Sudanissa sijaitsivat Kanem-Bornu ja hausavaltiot. Lännessä olivat keskiaikaiset Ghana, Mali, Songhai ja mosivaltiot. Myöhemmin fulbet levittäytyivät laajalle alueelle. Siirtomaakaudella luotiin Ranskan Sudan ja Angloegyptiläinen Sudan, josta nykyinen Sudanin valtio on perinyt nimensä.


title: Žiganskin kansallinen piiri

text: Žiganskin evenkien kansallinen piiri (, ) on piiritason paikallinen itsehallintoalue Sahan tasavallan keskiosassa Venäjällä. Žiganskin kansallinen piiri rajoittuu pohjoisessa Bulunin ulusiin, idässä Bytantain evenien kansalliseen ulusiin ja Kobjain ulusiin, etelässä Viljuiskin ulusiin ja lännessä Olenjokin kansalliseen piiriin. Žiganskin piirin hallinnollinen keskus on Žiganskin kylä.


title: Žiganskin kansallinen piiri

text: Žiganskin kansallisen piirin pinta-ala on 140 200 km². Vuonna 1999 väkiluku oli 5 000. Tärkeimmät elinkeinot ovat porotalous, karjankasvatus, turkiseläinten kasvatus ja metsästys sekä maatalous.


title: Žiganskin kansallinen piiri

text: Vuonna 1989 väestöstä oli evenkejä 32 %, jakuutteja 30 % ja venäläisiä 29 %. Asukkaiden keski-ikä oli 32 vuotta.


title: Žiganskin kansallinen piiri

text:
Žiganskin piirissä on neljä maalaiskuntaa, naslegia, kussakin yksi kylä.
Жиганский национальный эвенкийский район Piiri Sahan tasavallan portaalissa.


title: Patonki

text: Patonki ( ’sauva’) on kapea, pitkä ja rapeakuorinen leipä.


title: Patonki

text: Patonkia tarjoillaan usein pâtén tai juustojen kanssa. Kun patonki on osana ns. kahviaamiaista eli mannermaista aamiaista, patonginviipaleiden päälle levitetään hilloa, ja ne kastetaan kuumaan kahviin tai kaakaoon.


title: Patonki

text: Patongit nähdään usein läheisesti Ranskaan ja varsinkin Pariisiin liittyvinä, vaikkakin niitä saa joka puolelta maailmaa. Ranskassa kaikki pitkät leivät eivät ole patonkeja – esimerkiksi tavallista paksumpi leipä on "flûte" ja ohuempi leipä on "ficelle".


title: Patonki

text: Patonki on Wienissä 1800-luvun keskivaiheissa kehitellyn leivän jälkeläinen. Tällöin höyryuunit otettiin ensimmäistä kertaa käyttöön mahdollistaen rapean kuoren ja valkoisen, reikäisen leivän sisuksen tekemisen. Nämä ominaisuudet ovat vieläkin moderneissa patongeissa. Pitkiä leipiä oli jo tehty jonkin aikaa, kun lokakuussa 1920 laki kielsi leipureita työskentelemästä aamuisin ennen kello neljää. Tämä teki mahdottomaksi valmistaa perinteistä, usein pyöreää leipää niin, että se ehtisi asiakkaiden aamiaiselle. Kapea patonki ratkaisi ongelman, koska se pystyttiin valmistelemaan ja paistamaan huomattavasti nopeammin.


title: Patonki

text: Äskettäin Ranskan hallitus kodifioi lakiin tietynlaisen patongin, nimeltään "baguette de tradition", jota voi tehdä vain esimoderneja keinoja käyttäen. Tämä luokittelu oli historioitsija Steven Kaplanin vaivannäön tulos. Hän erikoistui ranskalaisten, vuosien 1700–1770 leipien historiaan. Kaplan pyysi ranskalaisia hylkäämään modernin patongin – minkä hän tuomitsi ”mauttomaksi, hajuttomaksi hirveydeksi”. Hän kehotti suosimaan maukkaampia, alkuperäisten ranskalaisten mallien mukaan leivottuja leipiä. Kaplanin tutkimuksen avain oli siinä, että 1700-luvun tapa antaa hiivan kehittyä yön yli johtaa kermanvärisen sisuksen omaavaan leipään (tutun valkoisen sijaan) ja huomattavasti voimakkaampaan makuun ja tuoksuun, mitä laajalti pidetään parempana kuin modernia patonkia.


title: William Chambers

text: William Chambers (s. 27. lokakuuta 1723 Tukholma, Ruotsi – k. 17. helmikuuta 1796 Lontoo) oli skotlantilainen uusklassista tyyliä edustanut arkkitehti. Hän suunnitteli useita huomattavia rakennuksia Britannian kaupungeissa ja maaseudulla, joista merkittävimpiä on Lontoon Somerset House.


title: William Chambers

text: William Chambersin isoisä oli rahoittanut Ruotsin kuninkaan Kaarlen XII:n armeijoita. Hänen isänsä työskenteli Ruotsissa kauppiaana. Suku oli mahdollisesti skotlantilaisen Ranskassa aateliin kuuluneen Chalmersin suvun jälkeläisiä.


title: William Chambers

text: William Chambers syntyi Tukholmassa 27. lokakuuta 1723. Hänen ollessaan kaksivuotias hänen isänsä muutti Riponiin Englantiin ottaen hänet mukaansa. William Chambers opiskeli nuoruudessaan Englannissa ja palasi Ruotsiin vuonna 1739. Vuodesta 1740 vuoteen 1749 hän oli Ruotsin Itä-Intian kauppakomppanian palveluksessa ja teki useita matkoja Kiinaan, jossa opiskeli kiinalaista arkkitehtuuria, muotia ja sisustustaidetta.


title: William Chambers

text: Palattuaan Eurooppaan Chambers opiskeli arkkitehtuuria École de Artsissa Pariisissa. Vuonna 1755 hän muutti takaisin Englantiin, meni naimisiin ja perusti arkkitehtitoimiston Lontooseen. Suosituksen ansiosta Chambers nimitettiin Walesin prinssin, joka tunnettiin myöhemmin kuningas Yrjö III:ntena, arkkitektoniseksi neuvonantajaksi yhdessä Robert Adamin kanssa. Chambers työskenteli Walesin leskiprinsessa Augusta von Sachsen-Gothalle tehden muun muassa koristeellisia rakennuksia Kew Gardensiin. Hän oli merkittävä vaikuttaja Royal Academy of Artsin perustamisessa vuonna 1768.


title: William Chambers

text: Chambers julkaisi vuonna 1759 teoksen "Treatise on Civil Architecture", jolla oli merkittävä vaikutus rakentajiin. Siitä otettiin useita painoksia ja se uudelleenjulkaistiin vuonna 1826. Chambersin vaikutusta vietiin eteenpäin myös hänen nuorten arkkitehtiharjoittelijoidensa välityksellä.


title: William Chambers

text: Chambersin kaikki teokset eivät saavuttaneet suurta suosiota. Hänen vuonna 1772 julkaistu teoksensa "Dissertation on Oriental Gardening" yritti todistaa kiinalaistyylisen puutarhuroinnin paremmuuden verrattuna eurooppalaiseen, mutta teos lähinnä poiki sitä kritisoivia satiireja kielenkäyttönsä ja älyttömien kuvaustensa vuoksi.


title: William Chambers

text: Chambersin merkittävin kilpailija englantilaisessa uusklassismissa oli hänen työtoverinsa Robert Adam. Chambers ei saanut koskaan yhtä paljon toimeksiantoja kuin Adam, mutta hän oli heistä kansainvälisempi ja sai vaikutteita mannermaisesta uusklassismista.


title: William Chambers

text: Chambers kärsi myöhempinä vuosinaan pahasta astmasta. Hän kuoli pitkällisen sairauden jälkeen Marylebonessa Lontoossa 1796. Hänet on haudattu Westminster Abbey -kirkkoon.


title: William Chambers

text: Ruotsin kuningas Kustaa III löi Chambersin ritariksi vuonna 1770. Hänet tunnettiin myös Britanniassa yleisesti nimellä ”Sir William” Yrjö III:n sallittua tämän.


title: Mr. Crowley (Live EP)

text: Mr. Crowley Live-Ep on Ozzy Osbournen julkaisema live-ep vuodelta 1980. Kappale "You Said It All" sävellettiin keikkaa edeltävässä soundcheckissä. EP on nykyisin keräilyharvinaisuus. Julkaisunsa aikoihin siitä tuli maailman myydyin kuvalevy (vinyyli oli kuvitettu).


title: Allaihan ulus

text: Allaihan ulus eli Allaihan piiri (, ) on paikallinen itsehallintoalue Indigirkan alajuoksun ympärillä Itä-Siperian meren rannalla Sahan tasavallan pohjoisosassa Venäjällä. Se rajoittuu pohjoisessa Itä-Siperian mereen, idässä Nižnekolymskin piiriin, kaakossa Srednekolymskin ulusiin, etelässä Abyin ulusiin ja lännessä Ust-Janskin ulusiin (piiriin). Nimensä Allaihan ulus on saanut Indigirkaan laskevasta Allaiha-joesta. Ulusin hallinnollinen keskus on Tšokurdahin taajama.


title: Allaihan ulus

text: Allaihan ulusin pinta-ala on 107 400 km². Vuonna 1995 väkiluku oli 5 200. Alueen tärkeimmät elinkeinot ovat porotalous, kalastus sekä turkiseläinten kasvatus ja metsästys.


title: Allaihan ulus

text: Ulus eli piiri käsittää Tšokurdahin kaupunkikunnan lisäksi neljä maalaiskuntaa, naslegia, ja on yhteensä kuusi asutusta.


title: STS-117

text: STS-117 oli Nasan avaruussukkulalento, joka lennettiin Atlantis-avaruussukkulalla. Lento alkoi 8. kesäkuuta 2007 kello 23.38.04 (UTC) ja päättyi 22. kesäkuuta 20.49.49 (UTC). Atlantis laskeutui Floridan sijasta Kaliforniassa sijaitsevaan Edwardin lentotukikohtaan. Lento oli 118. avaruussukkulalento ja 28. Atlantiksen lento.


title: STS-117

text: Lennolla jatkettiin Kansainvälisen avaruusaseman rakentamista. Asemalle asennettiin uusi runkoelementti (S3/S4 truss) ja aurinkokennoja. Lisäksi lennolla vaihdettiin yksi ISS:n miehistön jäsen.


title: STS-117

text: Lento viivästyi, kun maanantaina 26. helmikuuta 2007 riehunut ukkonen ja raekuuro aiheuttivat vaurioita ainakin sukkulan ulkoisen polttoainetankin eristevaahtoon. Vaurioiden tutkimiseksi ja korjaamiseksi Atlantis siirrettiin 4. maaliskuuta takaisin huoltohalliin.


title: STS-117

text: Kansainväliseltä avaruusasemalta palannut Sunita Williams vietti avaruudessa ennätykselliset 194 vuorokautta.Asemalle jäänyt ISS Retkikunta 15:n miehistön jäsen:Asemalta Maahan palannut ISS Retkikunta 15:n miehistön jäsen:Mark Polanskyn piti alun perin olla tämän lennon pilottina, mutta hän toimi sen sijaan lennon STS-116 komentajana.


title: Haus

text: Haus tai HAUS voi tarkoittaa seuraavia:


title: Marvin Pentz Gay, Sr.

text: Marvin Pentz Gay Sr. (1. lokakuuta 1914 – 10. lokakuuta 1998) oli yhdysvaltalainen pastori sekä kuuluisan soul- ja R&B-laulaja, -lauluntekijä, -tuottaja, Marvin Pentz Gay Jr:n eli Marvin Gayen isä ja murhaaja.


title: Marvin Pentz Gay, Sr.

text: Gay syntyi Lexingtonissa, Kentuckyssa yhtenä perheen 18 lapsesta. Gay meni naimisiin vuonna 1935. Gaye Sr:n suhde poikaansa oli mutkikas ja usein riitaisa. Gaye Sr. ei pitänyt poikansa musiikkityylistä ja elämäntavoista, ja Gay Jr. ei pitänyt isänsä viehtymyksestä pukeutua toisinaan naisten vaatteisiin.


title: Marvin Pentz Gay, Sr.

text: Gay Sr. ampui riidan jälkeen poikaansa kaksi kertaa tämän 45. syntymäpäivän aattona 1. huhtikuuta 1984 kotonaan Los Angelesissa. Häntä syytettiin aluksi kolmannen asteen murhasta, mutta rangaistusta kevennettiin viideksi vuodeksi ehdollista vankeutta, johtuen hänen iästään ja havaitusta aivokasvaimesta. Marvin Pentz Gay Sr. kuoli 84-vuotiaana keuhkokuumeeseen.


title: Valutussuodatin

text:
Valutussuodatin on akvaarion hoidossa käytettävä veden mekaaniseen- ja lähinnä biologiseen suodattamiseen tarkoitettu suodatintyyppi.
Suodatin on toiminnaltaan varsin yksinkertainen. Akvaariossa oleva vesi pumpataan suodattimeen, jossa vesi levitetään tasaisesti koko suodattimen alueelle suihkuputkien reikälevyjen tms. avulla. Tämän jälkeen vesi valuu painovoiman vaikutuksesta suodatinaltaan sisällä olevien suodatusmassojen läpi suodattimen pohjalle, josta vesi johdetaan takaisin altaaseen. Valutussuodattimen paikka on yleensä akvaarion yläpuolella, koska mahdolliset pumpun toimintahäiriöt tai sähkökatkot voivat aiheuttaa akvaarion alapuolelle asennetussa suodattimessa vesivuotoja.


title: Valutussuodatin

text: Valutussuodatin on varsin tehokas veden biologinen puhdistaja johtuen suodatusmassoissa olevan bakteerikannan hyvästä hapensaannista. Tyyppi sopii sekä makeavesiakvaarioon että meriakvaarioon, vaikkakin jälkimmäisessä se on vähemmän käytetty. Valutussuodattimella voidaan myös jäähdyttää vettä ja lisätä sen happipitoisuutta.


title: Valutussuodatin

text: Yleensä laitteet ovat itse rakennettuja, mutta jonkin verran on olemassa myös kaupallisia valmisteita. Joissakin yhteyksissä valutussuodattimen on epäilty vaikuttavan haitallisesti akvaariokasvien kasvamiseen.


title: Svenska Handelsbanken

text: Svenska Handelsbanken AB (publ) eli Handelsbanken on ruotsalainen, kansainvälisesti toimiva pankkikonserni. Pankilla on toimintaa yli 20 maassa eri puolilla maailmaa, ja sen palveluksessa on yli 11 000 henkilöä.


title: Svenska Handelsbanken

text: Handelsbankenin perustamisen taustalla oli keväällä 1871 kärjistyneet ristiriidat silloisen Stockholms Enskilda Bankenin sisällä, minkä seurauksena kahdeksan hallituksen jäsentä erosi Stockholms Enskilda Bankenista ja päätti uuden "Stockholms Handelsbankin" perustamisesta. Ensimmäisen konttorin toiminta alkoi 1. heinäkuuta 1871 Tukholman vanhassakaupungissa. Handelsbanken listautui Tukholman pörssiin vuonna 1873, ja on tänä päivänä vanhin pörssissä listattu osake.


title: Svenska Handelsbanken

text: Handelsbankenilla on matala organisaatiorakenne, jossa on vain kolme päätöksenteon tasoa. Handelsbanken on yksi kustannustehokkaimmista pankeista. Handelsbankenilla ei ole harjoitettu budjetointia 1970-luvun alun jälkeen.


title: Svenska Handelsbanken

text: Handelsbankenilla on maanlaajuinen konttoriverkosto kotimaansa Ruotsin lisäksi Britanniassa, Tanskassa, Suomessa, Norjassa ja Alankomaissa. Nämä maat Handelsbanken lukee sen kotimarkkinoiksi. Aina 1970-luvulta lähtien pankin toiminta-ajatuksena on ollut organisaation hajauttaminen, millä on pyritty päätöksenteon tapahtumiseen lähellä asiakasta.


title: Svenska Handelsbanken

text: Suomeen Handelsbanken perusti vuonna 1985 edustuston, joka muuttui suomalaiseksi pankiksi vuonna 1991. Vuonna 1995 Handelsbanken hankki omistukseensa terveen osan SKOP:n luottokannasta sekä SKOP-rahoitus Oy:n, jonka nimi muutettiin Handelsbanken Rahoitus Oy:ksi.


title: Yago Lamela

text: Santiago "Yago" Lamela Tobía (24. heinäkuuta 1977 Avilés – 8. toukokuuta 2014 Avilés) oli espanjalainen pituushyppääjä.


title: Yago Lamela

text: Vuonna 1998 Lamela sijoittui viidenneksi sisäratojen EM-kilpailuissa ja kahdeksanneksi ulkoratojen EM-kilpailuissa. Seuraavana vuonna hän voitti hopeaa Maebashin MM-hallikilpailuissa Euroopan ennätystuloksella 856 cm. Kilpailussa hän paransi Espanjan ennätystä kolmeen kertaan häviten lopulta Iván Pedrosolle 6 cm. Samana kesänä hän voitti alle 23-vuotiaiden Euroopan-mestaruuden ja hopeaa Sevillan MM-kilpailuissa tuloksella 840 cm, häviten jälleen Iván Pedrosolle, joka voitti kilpailun tuloksella 856 cm. Sydneyn olympialaisissa 2000 Lamela karsiutui loppukilpailusta tuloksella 789 cm. Vuonna 2002 hän voitti hopeaa Wienin EM-hallikilpailuissa tuloksella 817 cm ja pronssia Münchenin ulkoratojen EM-kilpailuissa tuloksella 799 cm. Vuonna 2003 Lamela voitti hopeaa Birminghamin MM-hallikilpailuissa tuloksella 828 cm häviten viimeisellä kierroksella hänet ohittaneelle Dwight Phillipsille yhden senttimetrin. Pariisin ulkoratojen MM-kilpailuissa Lamela sijoittui kolmanneksi tuloksella 822 cm. Vuonna 2004 Lamela karsiutui Budapestin MM-hallikilpailuissa. Ateenan olympialaisissa hän sijoittui yhdenneksitoista tuloksella 798 cm.


title: Yago Lamela

text: Pituushypyn Espanjan mestaruuden Lamela voitti ulkoradoilla vuosina 1998, 1999, 2000 ja 2003 sekä sisäradoilla vuosina 1999, 2003 ja 2004. Lamelan ennätys pituushypyssä, sekä sisä- että ulkoradoilta oli 856 cm vuodelta 1999. Molemmat tulokset ovat myös Espanjan ennätyksiä. Kaikkiaan Lamela paransi pituushypyssä Espanjan ennätystä viidesti sekä ulko- että sisäradoilla. 7. maaliskuuta 1999 hypätty halliennätys 856 cm on kautta aikain viidenneksi paras hallitulos ja Euroopan ennätyksenä se säilyi kymmenen vuotta. 8. maaliskuuta 2009 saksalainen Sebastian Bayer rikkoi sen hypättyään Torinon EM-hallikilpailuissa 871 cm.


title: Yago Lamela

text: Kolmiloikassa Lamelan ennätys oli 16,72 m vuodelta 1998.


title: Yago Lamela

text: Lamela kärsi akillesjännevaivoista vuodesta 2004 lähtien. Hän lopetti kilpauransa vuonna 2009, ja vuonna 2011 hän joutui sairaalahoitoon vaikean masennuksen vuoksi. Lapsuudenystävä löysi Lamelan kuolleena tämän lapsuudenkodista torstai-iltana 8. toukokuuta 2014 Avilés'sta.


title: Kiianlinna

text: Kiianlinna on Kanta-Hämeessä Janakkalan Vanajan Rastilan kylässä sijaitseva mäkilinna.


title: Kiianlinna

text: Mäkilinnan paikka sijaitsee Janakkalan kirkosta 4,4 kilometriä pohjoiseen. Mäki on pieni osa Kalpalinnan laskettelikeskusta, joka jää Hiidenjoen lounaispuolelle. Mäki sisältyy harjuselänteiden keskellä olevaan moreeniharjanteeseen ja sen huipun laajuus on 60×15 metriä. Mäen rinteet ovat vaikeat kiivetä, mutta mäen päät ovat loivempia. Mitään puolustavarustuksen jäänteitä, kuten esimerkiksi kivivalleja tai vallihautoja, ei olla löydetty. Mäen pohjoispuoliselta tasanteelta on löydetty saviastian sirpaleita ja hyvin paksu nokimaakerrostuma.


title: Kiianlinna

text: Kohdetta on tutkittu koekaivauksin vain vuonna 1989, mutta sitä on tutkittu pintapuolisesti vuosina 1935 (Jouko Voionmaa), 1939 (Esko Sarasmo) ja 1984 (Jyri Saukkonen).


title: Kiianlinna

text: Kiianlinna kuului muinaisen Hämeen linnavuorten ketjuun. Vuonna 1939 paikalle alettiin rakentaa laskettelurinnettä. Karl A. Ebb ja Aleksanteri Patama näkivät metsästysmatkalla vuonna 1939 paljaaksi hakatun mäen ja kävivät myöhemmin vilkaisemassa aluetta tarkemmin. Aikansa alpinistina tunnettu "Kalle" Ebb ihastui alueeseen ja osti sen. Ebb rakennutti jo samana vuonna Kiianlinnaan ensimmäisen rinteen. Lisäksi Ebb rakennutti viikonloppumajansa ylös rinteeseen ja alemmaksi kasvihuoneen. Hän hautasi Kiianlinnan tilalleen myös varhain kuolleen poikansa Heimo Ebbin, joka kaatui sodan viimeisinä päivinä.


title: Douglas DC-4

text: Douglas DC-4 ("Douglas Commercial 4") oli Douglas Aircraft Companyn suunnittelema nelimoottorinen matkustaja- ja kuljetuskone.


title: Douglas DC-4

text: DC-4 suunniteltiin alun perin siviililiikenteeseen. Tärkein innovaatio oli siirtyminen nokkapyörällisen laskutelineen käyttöön kannuspyörän sijasta. Ensimmäinen DC-4E (E=Experimental) lensi kesäkuussa 1938. Konetyyppiä pidettiin kuitenkin liian monimutkaisena, ja se ei saanut suurta suosiota markkinoilla. Toisen maailmansodan syttyminen vei koneita armeijan käyttöön, USAAF tunsi koneet nimellä C-54 Skymaster, ja laivastoversion nimellä R5D. C-54 otettiin palveluskäyttöön helmikuussa 1942.


title: Douglas DC-4

text: Armeijan käyttöön tehtiin 1 163 konetta. Sodan jälkeen niitä myytiin siviilikäyttöön. Sodan jälkeen valmistui vain 74 konetta. Koneesta oli tarjolla myös paineistetulla matkustamolla varustettu versio, mutta kaikki siviilikäyttöiset koneet olivat paineistamattomia.


title: Iisveden rata

text:
Iisveden rata on Suonenjoella sijaitseva Savon radan haara, joka eroaa Savon radasta Suonenjoen rautatieasemalla ja jatkuu Iisvedelle.
Iisveden rata valmistui 1. lokakuuta 1889 samalla rataosan Kouvola–Kuopio kanssa
. Sillä on enää ainoastaan tavaraliikennettä; henkilöliikenne radalla lopetettiin jo vuonna 1936.


title: Iisveden rata

text: Iisvesi oli 1920- ja 1930-luvuilla Suomen sisämaan suurin puutavaran lähetysasema ja sisävesien suurin puutavaran lastauspaikka. Siellä myös oli myös useita sahalaitoksia. Vuonna 1930 Iisveden asemalle kulki 17 henkilö- ja tavarajunaa vuorokaudessa..


title: Alan Silvestri

text: Alan Silvestri (s. 26. maaliskuuta 1950 New York) on yhdysvaltalainen palkittu elokuvasäveltäjä. Hän on opiskellut maineikkaassa Berklee College of Musicissa Bostonissa. Silvestri tunnetaan ohjaaja Robert Zemeckisin kanssa tekemästään pitkästä yhteistyöstä, jonka aikana syntyivät elokuvat "Forrest Gump" (1994), Paluu tulevaisuuteen -trilogia (1985, 1989, 1990), "Ensimmäinen yhteys" (1997), "Cast Away – tuuliajolla" (2000), "Vihreän timantin metsästys" (1984), "Napapiirin pikajuna" (2004), "Beowulf" (2007) ja "Saiturin joulu" (2009).


title: Alan Silvestri

text: Silvestrillä on kolme lasta.


title: Lentokenttämetro

text: Lentokenttämetro on Helsingin kaupungin suunnitelma Helsingin metroverkon ulottamiseksi Helsinki-Vantaan lentoasemalle. Suunnitelman lähtöpaikkana on Pasila, jonne on suunniteltu Helsingin toisen metrolinjan alkuvaiheen pääteasema (toisen pääteaseman ollessa Kampissa, nykyisen metroaseman alla).


title: Lentokenttämetro

text: Helsingin kaupungin liikennelaitos (HKL) ja Helsingin kaupunkisuunnitteluvirasto aloittivat syksyllä 2005 selvitystyön suunnitellun toisen metrolinjan jatkamisesta Pasilasta Helsinki-Vantaan lentoasemalle.


title: Lentokenttämetro

text: Metron rakentamissuunnitelmien lisäksi on Kehäradan reitille rakennettu heinäkuussa 2015 käyttöön otettu Lentoaseman rautatieasema. Aseman yhteyteen voitaisiin myöhemmin rakentaa Lentokenttämetron metroasema.


title: Lentokenttämetro

text: HKL on tilannut selvityksen eri linjausvaihtoehdoista ja niiden vaikutuksista alueen liikenteeseen. Selvitys valmistui huhtikuussa 2006, ja Helsingin kaupungin joukkoliikennelautakunta päätti kokouksessaan 4. toukokuuta 2006 jatkaa selvitystyötä, sekä lähettää jo valmistuneet selvitykset tiedoksi Vantaan kaupungille, liikenne- ja viestintäministeriölle, Ilmailulaitokselle ja YTV:lle.


title: Lentokenttämetro

text: Erillisiä linjausvaihtoehtoja esitettiin neljä, joista yhden kohdalla asemien määrästä esitettiin kaksi eri vaihtoehtoa. Eli käytännössä vertailussa oli lopulta viisi eri vaihtoehtoa:


title: Mäntän rata

text: Mäntän rata on Suomen rataverkkoon kuuluva rataosuus, joka kulkee Vilppulasta Mänttään. Se yhtyy Vilppulassa Tampereen ja Haapamäen väliseen rataan.


title: Mäntän rata

text: Gustav Adolf Serlachius sai muutettua Tampereelta pohjoiseen suuntautuvan radan jo päätetyn linjauksen kulkemaan Näsijärven itäpuolelta Vilppulan kautta saadakseen omistamilleen Mäntän tehtaille paremmat kuljetusyhteydet. Rata valmistui vuonna 1882 ja alkuun tavarat kuljetettiin hevoskyydillä Vilppulaan, mutta vuonna 1897 otettiin käyttöön kapearaiteinen Mäntän–Vilppulan rautatie.


title: Mäntän rata

text: Mäntän tehtaiden tuotanto kasvoi 1910-luvulla niin suureksi, että kapearaiteisen rautatien kuljetuskyky ei enää ollut riittävä. Sen vuoksi yhtiö teki vuonna 1919 valtioneuvostolle aloitteen radan muuttamiseksi leveäraiteiseksi, mutta se ei tuottanut toivottua tulosta. Yhtiö lähetti uuden anomuksen vuonna 1925, mikä lopulta käynnisti neuvottelut, joiden tuloksena valtio päätti tukea radan rakentamista kahdella miljoonalla markalla. Radan rakentamispäätös syntyi 10. helmikuuta 1927 ja leveäraiteinen Mäntän rata valmistui niin, että tavaraliikenne voitiin aloittaa 1. tammikuuta 1929 ja henkilöliikenne 1. syyskuuta 1929. Mäntän asema sijoitettiin Virtasalmen itäpuolelle, koska ajatuksena oli jatkaa rataa Jämsään asti.


title: Mäntän rata

text: Mäntän ja Vilppulan välinen matkustajaliikenne oli vilkasta. 1930-luvulla edestakaisia junavuoroja oli yhdeksän ja Mäntän suunnasta lähtevien matkustajien määrä vakiintui 30 000:een. Sotien jälkeen määrä kohosi lähes 80 000:een. Junia käyttivät erityisesti Vilppulassa asuvat Mäntän tehtaiden työntekijät ja yhteiskoulun oppilaat. Tehtaan työväelle jaettiin kullekin päivälle määrättyjä ilmaislippuja, joista punaiset kelpasivat kaikissa junissa mutta siniset ainoastaan työläisvuoroissa. Valtionrautatiet hoiti Mäntän ja Vilppulan välistä henkilöliikennettä junilla vuosina 1930–1953 ja linja-autoilla vuosina 1953–1969. Sen jälkeen henkilöliikenteen harjoittaminen siirtyi Pohjolan Liikenteelle.


title: Mäntän rata

text: Mänttä-Vilppulassa on ajettu kiskobussiliikenteen avaamista radalle. Rataa ei kuitenkaan ainakaan lähivuosina avata matkustajaliikenteelle. Ratahallintokeskus suunnittelee tekevänsä osuudelle vain tavaraliikenteelle välttämättömiä korjauksia eikä siis henkilöliikenteen edellyttämiä pysäkkejä ja turvalaitteita.


title: Stoori – vuodet 1978–82

text: Stoori – vuodet 1978–82 on Pelle Miljoonan kokoelmalevy, joka sisältää hänen eri kokoonpanojensa hittikappaleita vuosilta 1978–1982. Kokoelma julkaistiin syksyllä 1995.


title: Kuulamoottori

text: Kuulamoottori, hehkukupumoottori tai hehkukuulamoottori on vanha polttomoottorityyppi, joka on nykyisin poistunut valmistuksesta. Sitä kutsutaan toisinaan myös nimellä puolidieselmoottori, sillä kuten dieselmoottori, se ei tarvitse erillistä sytytystulppaa seoksen sytyttämiseen. Koneet ovat pääasiassa kaksitahtikoneita.


title: Kuulamoottori

text: Tärkein ero muihin polttomoottoreihin nähden on se, että koneessa on sytytystulppien tai suoraruiskutuksen sijasta sylinterin yläpäässä ns. hehkukuula, jota ennen käynnistystä kuumennetaan ulkoisella lämmönlähteellä, tavallisimmin puhalluslampulla ja joskus kaasupolttimella. Akkua tai muuta virtalähdettä ei siis tarvita. Kone voidaan käynnistää kuulan hehkuessa silmin havaittavasti. Koneen käydessä käynnin kehittämä kuumuus pitää hehkukuulan lämpimänä, joten ulkoista liekkiä ei käynnistyksen jälkeen tarvita. Myöskään sylinteriä kiertävä jäähdytysvaippa ei jäähdytä hehkukuulaa, eli kone on helppo käynnistää lyhyen pysähdyksen jälkeen uudelleen.


title: Kuulamoottori

text: Kuulamoottorit eivät ole nirsoja polttoaineen suhteen, eli niissä voidaan polttaa myös eri polttoaineiden sekoituksia, kunhan vain pahin sakka suodatetaan pois. Tämän vuoksi moottorityyppi olikin Suomessa suosittu paikalliskoneena eli maamoottorina aina 1960-luvulle asti. Kuulamoottoreita käytettiin paljon myös pienissä ja keskisuurissa kalastusaluksissa. Sekalaisten polttoaineiden käytön seurauksena koneet pyrkivät kuitenkin karstoittumaan nopeasti, ja ne täytyikin usein avata karstan poistoa varten.


title: Kuulamoottori

text: Kuulamoottorien heikkoutena oli huono teho-painosuhde, joten dieselmoottorit syrjäyttivät ne toisen maailmansodan jälkeen lopullisesti.


title: Kuulamoottori

text: Puolidieselmoottorit ovat kuitenkin säilyneet pienoismallikäytössä nykyaikaan asti, joskin hehkukuulan sijaan käytetään hehkutulppaa. Yleensä näissä tosin käytetään polttoaineena metanolin, nitrometaanin ja öljyjen seosta. Nämä ovat litratehoiltaan erittäin hyviä, noin 150–700 hv/l kun henkilöauton bensiinimoottori on luokkaa 60 hv/l.


title: Kuulamoottori

text: Eräs tunnetuimpia näiden maamoottoreiden valmistajia oli ruotsalainen Bolinder-tehdas. Suomessa niitä on valmistanut Björneborgs Mekaniska Werkstad.


title: Kuulamoottori

text: Kuulamoottoreita on säilynyt runsaasti. Harrastajat pitävät niitä käyttökunnossa ja muutaman kerran kesässä niitä esitellään yleisölle erilaatuisten tapahtumien yhteydessä.


title: Under Cover

text: Under Cover on Ozzy Osbournen cover-albumi vuodelta 2005, jolla hän esittää omia suosikkikappaleitaan. Levy on periaatteessa "Prince of Darkness" -boxin neljäs levy muutamalla lisäraidalla ja yhdellä poistolla varustettuna. Kitaristina albumilla on Alice In Chains-yhtyeestä tuttu Jerry Cantrell ja bassoa soittaa The Cult-yhtyeen Chris Wyse. Myös Ian Hunter (Mott The Hoople) ja Leslie West (Mountain) vierailevat albumilla.


title: Under Cover

text: Albumista on dual disc -versio, jolta löytyy Osbournen ja tyttärensä Kelly Osbournen tulkinta Black Sabbathin "Changes"-kappaleesta. DVD-osiosta löytyy "In My Life"-kappaleen video, "Dinner With Ozzy And Friends"-dokumentti, sekä albumin kappaleet uudelleenmiksattuina.


title: Sari Siikander

text: Sari Maarit Siikander (s. 26. kesäkuuta 1964 Valkeakoski) on suomalainen näyttelijä. Hän opiskeli Teatterikorkeakoulussa vuosina 1990–1994, josta valmistui teatteritaiteen maisteriksi.


title: Sari Siikander

text: Hän on esiintynyt muun muassa elokuvissa "Klassikko", "Kukkia ja sidontaa" ja "Rock’n Roll Never Dies", sekä televisiosarjoissa "Sydän toivoa täynnä", "Vapaa pudotus" ja "Suojelijat".


title: Sari Siikander

text: Siikander on Helsingin Kaupunginteatterin ja improvisaatioteatteri Stella Polariksen näyttelijä.


title: Sari Siikander

text: Vuonna 2007 Siikander oli mukana "Tanssii tähtien kanssa" -ohjelmassa, jossa hän ylsi toiselle sijalle tanssiparinsa Mikko Ahdin kanssa.


title: Sari Siikander

text: Siikander asuu nykyään Helsingissä. Hän on ollut naimisissa Pirkka-Pekka Peteliuksen kanssa, ja heillä on vuonna 2002 syntynyt tytär.


title: Vapaa pudotus

text: Vapaa pudotus on suomalainen draama- ja komediasarja, joka koostuu 10 erillisestä noin 45 minuutin elokuvasta: "Kaikki hyvin, Turon baari, Jäänmurtajat, Taide, "X", Ei yhtään onnellista päivä, Home sweet home, Iloinen talo, www.blowyourheadoff.com" ja "Kertaus".


title: Vapaa pudotus

text: Vapaa Pudotus perustuu teatteriryhmä Stella Polariksen näyttelijöiden improvisaatiometodilla tuottamiin tarinoihin. Sarja sai useita palkintoja; muun muassa Venla-palkinnot vuoden 2002 parhaasta televisioelokuvasta Turon Baari, Tiina Pirhonen vuoden 2002 paras naisnäyttelijä jaksossa "Kaikki hyvin". Tampereen elokuvajuhlien Risto Jarva -palkinto Turon Baarista ja KOURA-palkinto vuoden 2002 parhaasta tv-ohjelmasta.


title: Vapaa pudotus

text: Koko sarja julkaistiin marraskuussa 2006 kolmelevyisenä DVD-boksina, jossa lisäksi sarjan ja kunkin osan making of.


title: Rendez-Vous

text: Rendez-Vous on Jean-Michel Jarren vuonna 1986 julkaistu musiikkialbumi. Jarre on tuottanut ja säveltänyt kaikki kappaleet.Astronautti Ronald McNairin oli tarkoitus nauhoittaa kuudennen kappaleen saksofoniosuus avaruussukkulalennolla. Siitä olisi tullut maailman ensimmäinen avaruudessa äänitetty soitinosuus, mutta Challenger-sukkula tuhoutui nousun aikana ja koko miehistö menehtyi. McNairin osuuden Maassa nauhoitettuna esitti Pierre Gossez.


title: Ten Commandments

text: Ten Commandments on Ozzy Osbournen pienellä painoksella julkaistu kokoelma-albumi vuodelta 1990.


title: Friedrich Schlegel

text: Karl Wilhelm Friedrich von Schlegel (10. maaliskuuta 1772 Hannover – 12. tammikuuta 1829 Dresden) oli saksalainen filosofi, kirjailija, kriitikko, kirjallisuushistorioitsija ja kääntäjä. Friedrich Schlegel oli yhdessä veljensä August Wilhelm Schlegelin kanssa perustamassa Jenan varhaisromantiikkaa. Klassismista irtautuneen varhaisromantiikan on väitetty olleen ensimmäinen moderni kirjallinen liike, joka ennakoi monia 1900-luvun kirjallisuudessa ja filosofiassa tärkeiksi tulleita teemoja.


title: Friedrich Schlegel

text: Friedrich Schlegel vaikutti yhdessä hermeneutikko Friedrich Schleiermacherin kanssa olennaisesti nykyaikaisten humanististen tieteiden perustamiseen.


title: Friedrich Schlegel

text: Friedrich Schlegel syntyi 10. maaliskuuta 1772 Hannoverissa protestanttisen papin poikana. Keskeytettyään ensin kaupanalan opinnot Leipzigissa Schlegel opiskeli Göttingenin yliopistossa ja myöhemmin Leipzigin yliopistossa oikeustiedettä, matematiikkaa, filosofiaa ja klassista filologiaa.


title: Friedrich Schlegel

text: Friedrich Schlegel muutti opintojensa jälkeen Dresdeniin. Hän pyrki toteuttamaan kirjallisuushistorian alalla saman työn, jonka Johann Joachim Winckelmann oli tehnyt antiikin taidehistoriassa. Schlegel julkaisi useita antiikin Kreikkaa ja antiikin Roomaa ja erityisesti niiden kirjallisuutta koskevia tutkimuksia. Hän muotoili teorian Kreikan apollonisesta ja dionyysisestä puolesta, joka ennakoi Friedrich Nietzschen teoksen "Tragedian synty" näkemyksiä. Ranskan vallankumous innoitti Schlegelin kirjoittamaan tutkielman tasavallasta.